
Vivis unufoje certa grandkonstruanto kaj eltrovanto, kiu 
senĉese elpensadis eksterordinarajn maŝinojn kaj kreadis la 
plej strangajn aparatojn. lam li konstruis la maŝinon- 
pecetulon, kiu kantis belege kaj li nomis ĝin birdaĉo. Li 
kutimis sinsubskribi per la brava koro kaj ĉiu atomo de li 
kreita portis tiun ĉi signon, kaj poste miregadis la scienculoj 
trovante en la atomaj spektroj la briletantajn koretojn. Li 
konstruadis multajn utilajn maŝinojn, la grandajn kaj 
malgrandajn, ĝis fine li ekhavis koncepton kunligi en unuo 
morton kaj vivon kaj tiamaniere atingi la maleblecon. Li 
decidis konstrui inteligentajn estaĵojn el akvo, sed ne pertiu 
ĉi manieraĉo, pri kiu vi tuj ekpensos. Ne, la penso pri la 
molaj kaj malsekaj korpoj estis por li tute fremda, li 
malamegis ĝin same kiel ĉiuj el ni. Li intencis konstrui el 
akvo la estaĵojn vere belajn kaj saĝajn, sekve do kristalajn. 
Pro tio li elektis la planedon tre distancan de ĉiuj sunoj, el 
ĝia glaciiĝinta oceano li ekrompis glaciajn montojn kaj el ili, 
kiel el la kristalo, li ektranĉis Krionidojn. Ili estis tiel nomitaj, 
ĉar nur en terura malvarmego kaj en sensuna vakuo ili povis 
vivi. En mallonga tempo ili enurbiĝis kaj konstruis glaciajn 
palacojn, kaj ĉar ĉiu varmo por ili minacis morton, ili 
kaptadis en transparentaj potegoj la polarajn aŭrorojn, per 
kiuj ili lumigis siajn loĝejojn. Kiu ju pli riĉa inter ili estis, des 
pli multe da polaraj aŭroroj li posedis — la citronkolorajn kaj 
arĝentajn, kaj ili vivis feliĉe, kaj ĉar ili amegis ne nur lumon, 
sed ankaŭ multekostajn juvelojn, ili estis konataj de siaj 
eltranĉitaj kaj glatigitaj. Por Krionidoj ili kolorigis la eternan 
nokton, en kiu, kiel malliberigitaj fantomoj, bruladis graciaj 


polaraj aŭroroj, similaj al la sorĉigitaj nubularoj fermitaj en la 
kristalkestoj. Multe da kosmaj venantoj volis ekposedi tiujn 
ĉi riĉaĵojn, ĉar la tuta Krionujo estis el maksimaj distancoj 
bone videbla, brilanta flanke kiel la juvelo malrapide 
turniĝanta sur la nigra veluro. Do alvenadis la aventuruloj al 
la Krionujo por ekzameni sian militkapablon. Alflugis tien la 
Bronzelektroheroo, kiu paŝadis kun sonorilsono, sed ĵus li sur 
la glacio starigis sian piedon, la glacio fluidiĝis pro varmego 
kaj li enfalis la abismon de glacia oceano, kaj la akvo 
fermiĝis super li, kaj kiel insekto kaptita en ambro, en 
glacimonto sur la krionida marfundo ĝis la lasta tago li 
kuŝas. 


La fato de la Bronzulo ne ektimigis la aliajn bravulojn. Sekve 
alflugis la Feroheroo, antaŭe ebriiĝinte per la fluida heliumo 
ĝis estis aŭdata la bobelado en lia fera interno, kaj la prujno 
aperanta sur lia kiraso similigis lin al la neĝhomo. Sed 
glisante la planedan supraĵon li varmiĝis per la atmosfera 
frotado, la fluida heliumo elvaporiĝis el li kun fajfado, kaj li 
mem, lumante ruĝe, sur la glaciajn rokojn falis, kiuj tuj 
malfermiĝis. Li elkaviĝis, elŝprucante la vaporon, simila al la 
bolanta gejsero, sed ĉio, kion li tuŝis, fulme ŝanĝiĝis en la 
blanka nubo, el kiu falis la neĝo. Do li eksidis kaj atendis ĝis 
li malvarmiĝos, kaj kiam jam la neĝaj steletoj ĉesis fandiĝi 
sur liaj kirasaj epoletoj, li volis ekstari kaj iri la batalon, sed 
la lubrikaĵo solidiĝis en liaj artikoj kaj li ne povis rektigi eĉ 
sian dorson. Ĝis hodiaŭ li taimaniere sidas kaj la falanta 
neĝo formis sur li blankan monton, el kiu nur la klingo de lia 
helmo elstaras. Oni nomas tiun Ĉi monton la "Fera", kaj en 
ĝiaj orbitoj briletas la frostiĝita rigardo. 


Sciiĝis pri la fato de antaŭuloj la tria elektroheroo, la 
Kvarculo, kiun dumtage oni ne povis vidi alie nur per la 
polurita lenso, kaj dumnokte nur per la reflekto de steloj. Li 
ne timis, nek ke la oleo en siaj membroj eksolidiĝos, ĉar li 
ĝin ne posedis, kaj nek ke la glacio kreviĝos sub liaj piedoj, 


ĉar li povis malvarmiĝi laŭvole. Nur unu aĵon li devis eviti — 
la persistan pensadon, per kiu estis varmigata lian kvarcan 
cerbon kaj tio ĉi povis lin perdigi. Sed li decidis, ke per 
senpensado li savos sian vivon kaj venkos la Krionidojn. Li 
alflugis la planedon, kaj per la longa vojaĝo tra la eterna 
galaksia nokto li estis tiel malvarmigita, ke la feraj meteoroj, 
kiuj tanĝis dumfluge je lia brusto, krevis je pecetoj 
sonorante kiel la vitro. Li surteriĝis sur la blankaj neĝoj de 
Krionujo, sub ĝia ĉielo nigra kiel la poto plena da steloj kaj, 
simila al la transparenta spegulo, li ekvolis pensi, kion li 
devos plue fari, sed la neĝo jam nigriĝis ĉirkaŭ kaj komencis 
vaporiĝi. 


— Ho, ho! — ekdiris al si la Kvarculo — malbone! Mi nur ne 
pensos, kaj mi certe sukcesos! 


Kaj li decidis ripeti al si tiun ĉi frazon, kio ajn okazos, ĉar ĝi 
ne postulis la mensan fortostreĉon, kaj dank' al tio ĝi lin 
entute ne varmigis. Do ekmoviĝis tra la neĝa deserto la 
Kvarculo, senpense kaj iel ajn, por gardi la malvarmon. Li iris 
kaj ĝis glaciaj muroj de la Krionida ĉefurbo, Frigido. Li 
plirapidiĝis, per kapo li bategis la krenelon ĝis aperis la 
fajreroj, sed li nenion sukcesis. 


— Mi penu alie! — li diris al si mem kaj konsideris, kiom 
estus du oble du. Kaj dum li pensis pri tio, lia kapo iomete 
varmiĝis, do li duafoje ramis la murojn, sed li nur 
malgrandetan kavon faris. 


— Malmulte mi pensis! — li diris al si. — Mi penu lon pli 
malfacilan. Kiom estos tri oble kvin? 


Nun lian kapon jam ĉirkaŭigis la kraketanta nubo, ĉar la 
neĝo kuntuŝante kun tia intensa pensado tuj vaporiĝis, do 
posteniĝis la Kvarculo, ekplirapidiĝis, ekbategis kaj trairis la 
muron kaj post ĝi ankoraŭ du palacojn kaj tri domojn de pli 


etaj Frostaj Grafoj, fine enfalinte sur la grandan ŝtuparon li 
ekkaptis la balustradon de stalaktitoj, sed la ŝtupoj estis kiel 
glitejo. Li rapide ekstaris, ĉar jam ĉion ĉirkaŭ li komencis 
vaporiĝi kaj tiamaniere li povis trakuradi la tutan urbon 
internen, en la glacian abismon, kie eterne li estus 
frostiĝonta. 


— Mia bono! Mi nur ĉesu pensi! — li diris al si kaj efektive li 
tuj malvarmiĝis. 


Do li eliris el la glacia tunelo, kiun li mem elfandigis, kaj li 
aperis sur granda placo lumigita el ĉiuj flankoj de polaraj 
aŭroroj, kiuj bruletis per smeralda kaj arĝenta lumo el 
kristalaj kolonoj. 


Kaj kontraŭ li ekiris stelbriliĝanta grandega kavaliro, la estro 
de Krionidoj, Borealo. Ekpreparis sin la elektroheroo Kvarculo 
kaj fulme atakis, kaj la alia lin kontraŭstaris kun tia 
krakbruo, kiam du glacimontoj karambolas meze de la Norda 
Oceano. Forfalis la brilanta dekstra manego de Borealo, 
forrompita ĉe la bazo, tamen li ne konsterniĝis, la bravulo, 
sed li turnis por antaŭmeti al la malamiko sian bruston 
larĝan kiel glaciejo, kio ja li estis. Kaj la alia duafoje 
ekrapidiĝis kaj ekramis lin terure. La kvarco estis pli dura kaj 
pli tenaca ol la glacio, ekkrevis do Borealo kun bruego, 
kvazaŭ la lavango falis sur la rokajn deklivojn, kaj li kuŝis 
ŝprucita en la lumo de polaraj aŭroroj, kiuj rigardis lian 
malvenkon. 


— Mia bono! Mi faru tiel plue! — diris la Kvarculo kaj ekŝiris 
de la venkito la juvelojn de mirakla beleco: la ringojn 
ornamentigitajn de la hidrogeno, brodaĵojn kaj butonegojn 
brilegantajn, similajn al la diamantoj, sed eltranĉitajn de la 
triuno de noblaj gasoj — argono, kriptono kaj ksenono. Sed 
kiam li ilin admiris, li ekvarmiĝis per la kortuŝo, kaj tial tiuj 
brilantoj kaj safiroj siblante ekvaporiĝis per lia tuŝo, do li 


tenis jam nenion — krom kelkaj gutoj da roso, kiu ankaŭ tuj 
malaperis. 


— Ho! Do mi ne povu ankaŭ ravi! Nenio! Mi nur ne pensu! — 
li diris al si kaj denove ekiris internen en la akiratan urbon. 
En malproksimo li ekvidis la alvenantan grandegan figuron. 
Jen estis Albucido Blanka, la Generalo-Mineralo, kies 
vastobranĉan bruston ornamis la vicoj de ordenaj 
pendglacioj kune kun la granda stelo de Prujno sur la glacia 
rubando; tiu gardisto de la reĝaj trezoroj kontraŭstaris la 
Kvarculon, kiu atakis lin kiel la fulmotondro kaj disrompis lin 
kun glacia bruego. 


Por helpi al Albucido alkuris la princo Atrouho, de nigraj 
glacioj farita; lin ne povis venki la elektroheroo, ĉar la princo 
sur si havis la multekostan kirason de azoto, en heliumo 
hardita. Tia frosto emanis de ĝi, ke la impeto de Kvarculo kaj 
liaj movoj malfortiĝis, kaj la polaraj aŭroroj ekpaliĝis, ĉar la 
blovo de Absoluta Nulo ĉirkaŭiĝis. Ekstaris la Kvarculo 
pensante: 


— Ve! Kio okazas? — kaj per la granda mirkonsterno lia 
cerbo ekvarmiĝis, la Absoluta Nulo fariĝis varmeta kaj 
samtempe la Astrouho mem komencis diskreviĝi kun 
tondregoj, kiuj akompanis lian agonion, ĝis nur la stako de 
nigra glacio restis en la flako sur la batalkampo. 


— Mia bono! — diris al si la Kvarculo — mi nur ne pensu, sed 
en bezono mi pensu! Tiel aŭ alie — mi venki devas! Kaj li 
ekkuris antaŭen, kaj liaj paŝoj sonoris kvazaŭ iu pistus la 
kristalojn permartele; kaj li hufofrapis kurante sur la stratoj 
de Frigido, kaj ĝiaj urbanoj el sub la blankaj tegmentoj 
rigardis lin kun malespero en iliaj koroj. Tiamaniere li kuregis 
kiel la furioza meteoro laŭ la Lakta Vojo, kiam li ekvidis 
malproksime figuron solan kaj malgrandan. Ĝi estis Barion 
mem, nomata Glacibuŝo, la plej granda saĝulo de Krionidoj. 


Plirapidiĝis la Kvarculo por ke per unu blovo lin frakasi, tiu 
tamen lin preterlasis kaj montris du fingrojn al li streĉitajn; 
ne sciis la Kvarculo la signifon de tiu ĉi gesto, sed li tumis 
sin, kaj atakis la kontraŭulon denove, sed Barion ankoraŭfoje 
je unu paŝo lin preterlasis kaj rapide montris al li unu 
fingron. Miris iomete la Kvarculo kaj malrapidiĝetis sian 
kuron, kvankam li jam turnis kaj ĵus estis plirapidiĝonta. Li 
enpensiĝis kaj la akvo komencis elflui el la apudaj domoj, 
sed li tion ĉi ne vidis, ĉar Bariono montris al li la cirklon de 
fingroj faritan kaj tra ĝi per la dikfingro Bariono komencis 
movi antaŭen kaj malantaŭen. La Kvarculo pensis kaj pensis, 
kion tiuj mutaj gestoj signifus kaj malfermis sub liaj piedoj la 
neniaĵo, el kiu ekŝprucis la nigra akvo, kaj li mem falis 
profunden kiel la ŝtono kaj antaŭ ol li kapablis ankoraŭ al si 
diri: — Nenio! Mi nur ne pensu! — jam li pereis. Poste 
demandis la savitaj Krionidoj, dankemaj al Bariono por ilia 
savo, kion li volis montri per la signoj, kiujn li prezentis al la 
terura elektroheroo-vagabondo. 


— Ĝi estas tute simpla afero — respondis la saĝulo. — Du 
fingroj signifis, ke ni du estas, mi kaj li. Unu fingro, ke en 
momento mi mem nur restos. Poste mi montris al li la cirklon 
por signifi, ke ĉirkaŭ li malfermos la glacio kaj la nigra 
abismo de oceano absorbos lin por eterneco. Li ne povis 
kompreni la unuan, duan kaj same la trian signon. 


— Granda saĝulo! — ekkriis miriĝintaj Krionidoj. — Kiel vi 
povis montri tiajn signojn al la terura kontraŭulo?! Pripensu, 
sinjoro, se li vin komprenus kaj ĉesus miri?! Ja li ne 
ekvarmiĝus per sia pripenso kaj ne ekfalus en la senfundan 
abismon... 


— Tion mi tute ne timis — diris kun la malvarma rideto 
Barion la Glacibuŝo — ĉar mi antaŭsciis, ke li nenion estis 
komprenonta. Se li estus iomete saĝeta, li ne alvenus al ni. 


Ĉar kion povas profiti la estaĵo vivanta subsune je la gazaj 
juveloj kaj arĝentaj steloj de glacio? 


Kaj siavice ili ekmiris je la saĝeco de la saĝulo kaj disiris, 
trankviligitaj, al siaj hejmoj, kie ilin atendis la plezura frosto. 
De tiu ĉi tempo jam neniu provis invadi la Krionujon, ĉar 
mankis la malsaĝuloj en la tuta Kosmoso, kvankam oni diras, 
ke estas multe da ili, nur ili la vojon ne scias. 


URANIAJ ORELOJ 


Unufoje vivis certa inĝeniero-kosmogoniisto, kiu pliheligadis 
stelojn por akiri venkon kontraŭ la malheleco. Trafis, ke li 
alvenis la nebularon de Andromedo kiam ĝi ankoraŭ estis 
plena da nigraj nuboj. Tuj li faris grandan kirlon, kaj 
postkiam ĝi komencis turniĝi, la Kosmogoniisto prenis en 
manoj siajn radiojn. Tri da ili li posedis: la ruĝan, la 
violkoloran kaj la malvideblan. Per la unua li traktis stelan 
sferon kaj ĝi tuj fariĝis ruĝan grandegulon, sed la nebularo 
ne eklumiĝis plue pro tio. Do li pikis la stelon per la dua 
radio ĝis ĝi blankiĝis. Li ordonis al sia lernanto: — Gardu ĝin 
bone! — kaj li forflugis por bruligadi aliajn stelojn. La 
lernanto atendis du milojn da jaroj, sed la inĝeniero ne estis 
revenanta. Tial la atentado lin enuigis. Li intensigis la stelon 
kaj ĝi turnis el la blanka al la lazura. Tio ĉi ekplaĉis al li kaj li 
tuj ekpensis, ke jam li ĉion scipovas. Li volis plue intensigi la 
stelon, sed ĉe tiu ĉi agado li brulvundiĝis. Do li prenis en 
manoj kaj malfermis la skatoleton, kiun lasis al li la 
Kosmogoniisto, sed interne estis nenio, eĉ tro multe da 
nenio; li enrigardadis la skatoleton ne povante ekvidi ĝian 
fundon. Tiam li divenis, ke ĝia enhavo sendube estas la 
malvidebla radio. Li volis piketi la stelon per ĝi, sed li ne 
sciis kiel. Do li prenis la skatoleton kaj enĵetis ĝin tutan en la 
fajro. En tiu ĉi momento ĉiuj nuboj de Andromedo plilumiĝis, 
kvazaŭ samtempe cent miloj da steloj kune eklumis kaj en la 
tuta nebularo fariĝis taghelege. Ekĝojiĝis la lernanto, sed tre 


mallonga estis lia ĝojo, ĉar la stelo fine kreviĝis. Pro tiu Ĉi 
afero revenis la Kosmogoniisto, vidante la malutilon kaj 
volante nenion perdi, li komencis kaptadi la flamojn kaj 
turnadi ilin en planedoj. La unuan li kreis kiel gasa, la duan 
kiel karba, kaj por la tria restis al li nur la plej pezaj metaloj, 
do li formis el ili la aktinian globon. La Kosmogoniisto premis 
ĝin kaj movigis ke ĝi flugu en spaco kaj ekdiris al si: — En 
cent milionoj da jaroj mi revenos kaj vidos tiam, kio rezultos 
el ĉi tio. — Kaj li forflugis por serĉi sian lernanton, kiu pro 
timo rapide malaperis. 


Kaj sur la planedo, nomita Aktinurio, naskiĝis granda stato 
de Palatinidoj. Ili ĉiuj estis tiel pezaj, ke nur sur Aktinurio ili 
povis movi, ĉar sur aliaj planedoj grundo krevadis sub iliaj 
piedoj, kaj kiam ili kriis, la sono faligis montojn. Sed hejme ili 
iradis nur delikate kaj malkuraĝis paroli tro laŭde, ĉar ilia 
suvereno, Arkitorio, estis kruelega. Li loĝis en la palaco 
ĉarpentita el la platena monto, en kiu troviĝis sescent 
grandegaj ĉambregoj, kaj en ĉiu de tiuj ĉambregoj kuŝis unu 
de liaj multaj manoj, tiel kolosega li estis. Li ne povis forlasi 
la palacon, sed ĉie li havis siajn spionojn, tiel suspektema li 
estis, kaj li turmentis la subuloj per sia avareco. 


Nokte la Palatinidoj ne necesis nek lampojn nek fajron, ĉar la 
montoj de ilia planedo estis radioaktivaj kaj lumis sufiĉe 
hele. Tage, kiam la suno estis tre varma, ili dormadis en la 
subteraĵoj de siaj montoj kaj nur nokte ili amasiĝis en 
metalaj valoj. En kaldronegoj, en kiuj oni fandadis paladion 
kun plateno, ordonis la kruela Arkitorio ĵetadi pecegojn de 
uranio kaj tion ĉi li anoncis en la tuta stato. Ĉiu Palatinido 
devis alveni la reĝan palacon, kie oni lin mezuris por fari 
novan kirason kaj oni instalis sur li brakkirason, gantojn kaj 
tibiŝtrumpojn, vizieron kaj helmon, kaj ĉion memlumanta, 
ĉar ĉi tiu vesto estis farita el urania lado, kaj plej forte lumis 
oreloj. 


Plue ne povis la Palatinidoj amasiĝi por komuna konsilo, ĉar 
kiam la amasiĝo fariĝis tro multenombra, ĝi simple 
eksplodis. Ili do devis vivi sole, evitante sin reciproke, 
timante la ĉenreakcion, kontraŭe Arkitrorio ĝuis ilian 
malfeliĉon kaj pezigis ilin per novaj kaj novaj tributoj. 
Monfarejoj, kaŝitaj en la koro de montoj, stampadis plumbajn 
dukatojn, ĉar plumbo estis tre rara sur la Aktinurio kaj 
tiamaniere la plej valora. 


luj deziris kontraŭstari la Arkitorion kaj pro tio 
interkomunikiĝis geste, sed la metodo ofte malsukcesis, ĉar 
ĉiam troviĝis unu malpli komprenema, kiu proksimiĝis la 
reston da grupo por demandi, kion signifas la gestoj, kaj pro 
lia malsaĝeco komploto tuj eksplodis. 


Vivis sur Aktinurio juna eltrovanto, nomiĝanta Pirono, kiu 
scipovis etendi la platenajn fadenojn tiel maldikaj, ke oni 
povas konstrui per ili la retojn por kapti nebulojn. Eltrovis 
juna Pirono la fadenan telegrafon, kaj plue li etendis tiel 
maldikan fadenon, ke ĝi ĉesis ekzisti, kaj tiamaniere aperis 
la senfadena telegrafo. Esperis la loĝantoj de Aktinurio, ke 
nun ili sukcesos konspiri. Sed ruza Arkitorio subaŭskultadis 
ĉiujn interparolojn per platena kondukilo, kiun li tenis en 
ĉiuj de liaj sescent manoj, kaj pro tio li sciis, kion diras liaj 
subuloj, kaj tuj kiam li ekaŭdis la vorton "ribelo" aŭ 
"kontraŭreĝa ribelo", li subite ĵetis globformajn fulmojn, kiuj 
per fajro mortigis la konspirantojn. 


Pirono decidis trompi la malbonan suverenon. Kiam li parolis 
kun siaj amikoj, anstataŭ "ribelo" li diris "boto", anstataŭ 
"konspiri" — "fandi", kaj tiamaniere li preparadis la ribelon. 
Miregis Arkitorio, pro kio liaj regatoj tiel subite komencis 
okupi botistan metion, ĉar li ne sciis, ke kiam ili diris "meti 
sur la modelon", ili komprenis per tio "enpiki sur la fajran 
palison", kaj tro malvastaj botoj signifis lian tiranecon. Sed 
aŭskultantoj de Pirono ne ĉiam komprenis lin bone, ĉar li 


povis klarigi siajn planojn al ili nur uzante la botistan 
lingvon. Li klaradis al ili Ĉiamaniere, sed kiam ili ne tute 
komprenis lin, pro nesingardeco li unufoje telegrafis: "el 
plutonio ŝiri rimenojn", ŝajne por plandoj. Sed la reĝo 
ektimiĝis, ĉar la plutonio estas la plej parenca al uranio, kaj 
uranio estas la plej parenca al torio, kaj li nomiĝis Arkitorio. 
Do li tuj eksendis kirasajn gardistojn, kiuj kaptis Pironon kaj 
ĵetis lin sur la plumban pargeton antaŭ la reĝa vizaĝo. Pirono 
kulpatestis nenion, sed la reĝo malliberigis lin en paladia 
turo. 


Ĉia espero abandonis Palatinidojn, sed ĉitempe revenis tie la 
Kosmogoniisto, la kreanto de tri planedoj. 


Li pririgardis demalproksime la rilatojn ĉeestantajn sur 
Aktinurio, kaj li diris al si: — Tiel ne povas esti! — Post tio li 
ŝpinis la plej maldikan kaj duran radiadon, kaj kiel en 
kokono, li metis en ĝi sian korpon, por ĝi atendu lian 
revenon, kaj li mem transformiĝis en la korpo de malriĉa 
tendarservisto kaj malsupreniris la planedon. 


Kiam ekfalis la nokto kaj nur malproksimaj montoj per 
malvarma ringo lumigis la palatenan valon, Kosmogoniisto 
volis proksimiĝi al la regatoj de la reĝo Arkitorio, sed ili evitis 
lin kun la plej granda angoro, ĉar ili timegis pro la urania 
eksplodo, kaj li vane postkuris ilin, ĉar li ne komprenis, pro 
kio ili lin tiamaniere evitas. Do li Ĉirkaŭiradis la montetojn, 
similaj al kavaliraj ŝildoj, per paŝo sonoranta, ĝis li atingis la 
bazon de la turo, en kiu Arkitorio malfermis katenigitan 
Pironon. Ekvidis lin Pirono tra krado kaj la Kosmogoniisto 
ŝajnis al li, kvankam en figuro de modesta roboto, tute alia 
el ĉiuj Palatinidoj, ĉar li neniom lumis en mallumo kaj li estis 
malhela kiel mortinto. Estis tiel, ĉar lian kirason enhavis 
neniom da uranio. Al li volis krii Pirono, sed lia buŝo estis 
ŝraŭbita, do li nur faris fajrerojn batante per sia kapo al la 
muroj de malliberejo, kaj Kosmogoniisto ekvidante la brilon 


proksimiĝis la turon kaj enrigardis tra la kradigita fenestro. 
Pirono ne povis paroli, sed li povis sonori per katenoj, kaj 
tiamaniere li sonoris la tutan veron al Kosmogoniisto. 


— Suferu kaj atendu — diris tiu al li — kaj vi ĝisvivos la 
liberigon. Kosmogoniisto aliris al la plej kruda montaro de 
Aktinurio kaj tri tagojn li serĉis kristalojn de kadmio, kaj 
kiam li ilin trovis, li ebenigis ilin je lado frapante per paladiaj 
ŝtonegoj. El la kadmia lado li eltranĉis oreltegiloj kaj li metis 
ilin ĉe pordoj de ĉiuj domoj. Kaj Palatinidoj, trovinte la 
oreltegilojn, tuj surmetis ilin, ĉar estis vintro. 


Dumnokte aperis inter ili la Kosmogoniisto kaj movigis la 
ardigitan vergeton tiel rapide, ke ĝi formis fajrajn liniojn. Tiel 
li skribis al ili en la mallumo: "Vi jam povas proksimiĝi unu la 
alian sendanĝere, kadmio protektos vin kontraŭ la atoma 
pereo". Tamen ili pensis, ke li estas la reĝa spiono kaj ili ne 
fidis liajn konsilojn. Koleriĝis la Kosmogoniisto, ke ili ne 
kredas lin, do li iris montaron kaj tie kolektadis la uranian 
ercon, el kiu li fandis arĝentsimilan metalon kaj stampis el ĝi 
brilantajn dukatojn, sur la unua flanko estis la lumanta 
profilo de Arkitoro, kaj sur la dua — la bildo de liaj sescent 
manoj. 


Ŝarĝita per la uraniaj dukatoj revenis Kosmogoniisto la valon 
kaj montris al Palatinidoj ĉi tian miraklon: li ĵetis dukatojn 
malproksimen de si, unu sur la alian, ke fariĝis de ili la 
sonoranta stako, kaj kiam li almetis unu dukaton pli 
supermezure, la areo tremegis, el la dukatoj fulmis la 
blindiganta heleco kaj ili turniĝis en la sfero de blanka fajro, 
kaj postkiam la vento ĉion disblovis, nur kratero restis 
elfandita en la roko. 


Duafoje komencis la Kosmogoniisto ĵeti la dukatojn el sako, 
sed nun alimaniere, ĉar ĉiun ĵetitan dukaton li envolvis per 
kadmia lado, kaj malgraŭ ke formiĝis la stako sesoble pli 


granda ol la antaŭa, nenio okazis. Tiam ekkredis lin la 
Palatinidoj kaj, amasiĝinte, kun la plej granda plezuro tuj 
komencis konspiri kontraŭ la Arkitrorio. Ili celis forigi la 
reĝon, sed ne sciis kiel, ĉar la palaco estis ĉirkaŭigita per 
radia muro, kaj sur la levponto staris la ekzekutistomaŝino, 
kiu ĉiujn ne sciantajn la pasvorton tuj distranĉadis je eroj. 


Ĵus alproksimiĝis la pago de nova tributo, kiun oficialigis la 
avara Arkitorio. Disdonis la Kosmogoniisto al reĝaj subuloj la 
uraniajn dukatojn kaj per ili li konsilis pagi la tributon. Tiel ili 
faris. 


Ĝojis la reĝo, ke tiom da brilantaj dukatoj enfalas lian 
trezorejon, ĉar li ne sciis, ke ili ne estas plumbaj, sed uraniaj. 
Nokte la Kosmogoniisto fandis malliberejajn kradojn kaj 
liberigis Pironon, kaj kiam ili ambaŭ iris tra la valo en la lumo 
de radioaktivaj montoj, kvazaŭ la ringo de Lunoj falis kaj 
ĉirkaŭigis la horizonton, tuj eksplodis terura lumeco, ĉar la 
stako de la uraniaj dukatoj en la reĝa trezorejo fariĝis tro 
granda kaj komencis en ĝi ĉenreakcio. La ĉielalta eksplodo 
disŝiris la palacon kaj la metalan korpaĉon de Arkitorio, kaj 
ĝia forto estis tiel granda, ke sescent disŝiritaj manoj de la 
tirano forflugis interstelan vakuon. Sur Aktinurio regis ĝojo, 
Pirono iĝis justan suverenon, kaj Kosmogoniisto, reveninte al 
mallumo, sian korpon prenis el la radianta kokono kaj foriris 
por lumigi stelojn. Kaj sescent platenaj manoj de Arkitoro 
ĝishodiaŭ cirkulas la planedon, kiel la ringo, saturnsimila, 
lumante per mirinda brilo, centoble pli forta ol la lumo de 
radioaktivaj montoj, kaj diras ĝojantaj Palatinidoj: — 
Rigardu, kiel bone lumas la Torio al ni. — Kaj ĉar kelkaj 
nomigas lin la ekzekutisto, tiu ĉi diro fariĝis kutiman diron, 
kaj post longa vojaĝo inter galaksiaj insuloj ĝi alvenis nin kaj 
tial ni diradas: "La ekzekutisto lumas al li." 


KIEL ERGO MEMEKSCITATORO VENKIS LA PALAĈULON 


La potenca reĝo Boludaro amis kuriozaĵojn kaj kolektadis ilin 
amase, neunufoje pro ili forgesante gravajn statajn aferojn. 
Li posedis kolekton de horloĝoj, kaj inter ili estis dancantaj 
horloĝoj, horloĝoj-aŭroroj kaj horloĝoj-nuboj. Li havis ankaŭ 
remburitajn bestaĉojn el la plej malproksimaj anguloj de la 
Universo, kaj en aparta salono, sub vitra sonorilo, estis unu 
estaĵo la plej rara, nomita Homoso Antroposo, mirinde pala, 
dupieda, kiu eĉ posedis okulojn kvankam vakajn, do la reĝo 
ordonis ke du belaj rubenoj estu muntitaj en ili, por Homoso 
rigardu ruĝvide. lomete ebria Boludaro kutimis inviti la plej 
plezurajn gastojn al ĉi tiu salono kaj montri al ili la 
monstron. 


lufoje gastigis la reĝo en sia palaco elektrosciulon tiel 
maljunan, ke lia menso iomete miksis en liaj kristaloj pro 
maljuneco, tamen estis jena elektrosciulo, nomita Halazono, 
la trezorejo de ĉia galaksia saĝeco. Oni diris, ke li sciis kiel 
enfadenigi fotonojn je fadenoj formante lumantajn kolierojn; 
kaj eĉ ke li sciis kiamaniere kapti vivantan Antroposon. 
Konante liajn sentimentojn la reĝo tuj ordonis malfermi 
kelojn; la elektorsciulo ne rifuzis regalon kaj ekdrinkinte unu 
engluton tro multe el lejdena botelo, post kiam plezuraj 
kurentoj trairis lian tutan korpon, li konfidis teruran sekreton 
al la reĝo kaj promesis kapti por li unu Antroposon, kiu estis 
suvereno de certa interstelara gento; la altan prezon li 
determinis: tiom da brilantoj pugnograndaj kiom pezos la 
Antroposo — sed la reĝo eĉ ne palpebrumis. 


Do ekmarŝis Halazono sian vojon, kaj la reĝo komencis 
fanfaroni antaŭ la trona konsilaro pri la atendata akiraĵo, 
kiun neniamaniere li povis sekretigi, ĉar li ordonis jam en 
palaca parko, kie kreskis la plej perfektaj kristaloj, konstrui 
kaĝon el dikaj feraj staboj. Ektimiĝis la korteganoj. Vidante 
la malcedemo de la reĝo, ili alvokis al palaco du saĝulojn- 
homologojn, kiujn la reĝo akceptis plenkore, ĉar li interesis, 


kion jenaj multsciuloj, Salamido kaj Taladono, povas al li diri, 
ke li mem ankoraŭ ne sciis. 


— Ĉu estas vere — li demandis tuj post kiam ili ekleviĝis el 
siaj genuoj doninte al li la laŭmeritan kliniĝon — ke Homoso 
estas pli mola ol la vakso? 


— Vi rajtas, Via Heleco! — respondis ili ambaŭ. 


— Kaj ĉu estas vere, ke per fendeto, kiun li havas sur 
malsupra parto de sia vizaĝo, li povas krei diversajn sonojn? 


— Tute ĝuste, Via Reĝa Moŝto, kaj samtempe al ĉi tiu truo 
metas Homoso diversajn aĵojn, kaj poste li movigas la 
malsupran parton de kapo, kiu estas ligita al la supra parto 
per artikoj, pro tio jenaj aĵoj dispecetiĝas kaj li englutas ilin 
al sia interno. 


— Stranga kutimo, tamen mi jam aŭdis pri ĝi — diris la 
reĝo. — Sed diru al mi, miaj saĝuloj, kial li faras tion? 


— Ekzistas kvar teorioj pri tio, Via Reĝa Moŝto — respondis la 
homologoj. — Laŭ la unua li faras tion por senigi la troecon 
de venenoj (ĉar li havas tre multe da ili). Laŭ la dua li tial 
faras pro neniigo, kiun li amas super ĉiuj plezuroj. Laŭ la tria, 
pro avareco, ĉar li englutus ĉion, se li nur povus, kaj laŭ la 
kvara... 


— Bone, jam bone! — diris la reĝo. — Ĉu vere estas li el akvo 
farita, tamen netravidebla, same kiel tiu mia manekeno? 


— Same estas ĝi vero! Li havas, Via Moŝto, en sia interno 
multe da glitaj tubetoj, en kiuj cirkulas akvoj; en li estas la 
flavaj, la perlaj, sed plej multe da ruĝaj tubetoj — tiuj portas 
teruran venenon, kiu nomiĝas oksigeno, kaj tiu Ĉi gaso ĉion 
tuŝitan tuj en rusto aŭ en fajro ŝanĝas. Pro tio ĝi mem 
koloriĝas perle, flave kaj roze. Sed ni, Via Reĝa Moŝto, 


petegas humile, ke vi decidu ne alvenigi la vivantan 
Homoson, ĉar li estas potenca estaĵo kaj malica kiel neniu 
alia... 


— Tion ĉi vi devas klarigi al mi precize — diris la reĝo 
simulante ke li estis inklina akcepti la konsilojn de la saĝuloj. 
Sed vere li nur volis kontentigi sian grandegan sciemon. 


— La estaĵoj, al kiuj apartenas ankaŭ Homoso, estas nomataj 
Skuilulidoj, Sinjoro. Apartenas al ili silikonidoj kaj proteinidoj; 
la unuaj havas pli densa konsisteco, tial oni nomas ilin 
zakalcitidoj aŭ putidoj; la duaj, pli maldensaj, de diversaj 
aŭtoroj estas diverse nomataj, kiel lipcoj aŭ lipkidoj de 
Pollomedero, dronidoj aŭ gluoidoj de Aborida Tricefaloso, 
fine salividoj gluokulaj nomis ilin Kupra Analcymandro... 


— Ĉu vere estas ke eĉ iliaj okuloj estas glitaj? — vive 
demandis la reĝo Boludaro. 


— Jes, Sinjoro. Tiuj estaĵoj, ŝajne malfortaj kaj fraksiĝemaj, ke 
sufiĉe faligi ilin el alteco de sesdek piedoj por ĉiuj en la ruĝa 
flako disŝprucu, estas per la denaska ruzo pli danĝeraj ol ĉiuj 
kirloj kaj rifoj de la Astra Ringo! Tiel do ni petegas vin, 
Sinjoro, ke vi pripensinte la sekurecon de la stato... 


— Jam bone, miaj amataj, bone — interrompis ilin la reĝo. — 
Vi povas iri, kaj mi decidos kun konforma konsidero. 


Fruntoklinis la saĝuloj-homologoj kaj foriris maltrankvilaj, 
ĉar ili sentis, ke la reĝo Boludaro ne abandonis sian 
danĝeran intencon. 


Kaj postnelonge la stela arkeo alportis dumnokte grandegajn 
pakojn. Tiujn oni subite transportis al la reĝa ĝardeno. 
Baldaŭ oni malfermis oritan pordegon por ĉiuj reĝaj subuloj; 
inter brilanta densejo, el jaspo skulptitaj laŭboj kaj marmoraj 
mirandaĵoj ili ekvidis feran kaĝon, kaj ene palan estaĵon, 


malrigidan, kiu sidis sur malgranda barelo antaŭ plado kun 
io kurioza, kio, kvankam odoris kiel oleo, sed paneinta per 

fritado en fajro, kaj pro tio jam ne uzebla. Sed la estaĵo plej 
trankvile enprofundigis en la plado ion similan al ŝovelileto 
kaj plenĉerpinte ĝi metis oleigitan substancon al sia vizaĝa 
truo. 


Rigardantoj mutiĝis pro timego, kiam ili finlegis surskribon 
sur la kaĝo, ĉar ĝi sciigis ilin, ke antaŭ si ili havis vivantan 
Antroposon Homoson Palaĉulon. Popolamaso komencis ĝin 
iriti, kaj cximomente la Homoso ekstaris, ekĉerpis ion el la 
barelo, sur kiu ĝi estis sidinta, kaj ekŝprucis mortigan akvon 
sur plebon. Unuj komencis forkuri, aliaj ekkaptis ŝtonojn por 
frapi la malbelulon, sed gardistoj tuj dispelis la estantojn. Pri 
tiuj okazintaĵoj eksciiĝis la reĝa filino, Elektrino. Vide heredis 
ŝi post sia patro la scivolemon, ĉar ŝi entute ne timis 
proksimiĝi la kaĝon, en kiu la kreintaĉo pasigis tempon sin 
gratante aŭ absorbante tiom da akvo kaj difektita oleo, kiom 
povus tuj cent regajn subulojn surplace mortigi. 


Tre baldaŭ finlernis Homoso paroli per komprenebla lingvo 
kaj eĉ kuraĝis diri al Elektrino. 


Foje demandis ĝin la reĝidino, kio estas tiel blankobrilanta 
en ĝia buŝaĉo. 


— Tiujn ĉi mi nomas la dentoj — ĝi diris. 


— Donu al mi almenaŭ unu denton tra la krado! — ekpetis la 
reĝidino. 


— Kaj kion donos vi al mi por ĝi returne? — ĝi demandis. 


— Mi donos al vi mian oran ŝlosileton, sed nur por unu 
momento. 


— Kaj por kio utilas la ŝlosileto? 


— Ĝi estas mia personaĵo, per kiu mi ĉiuvespere streĉas 
mian resortmenson. Ja ankaŭ vi devas posedi similan 
ŝlosileton. 


— Mia ŝlosileto estas tute alia ol la via — respondis ĝi 
eviteme. — Kaj kie vi portas ĝin? 


— Tie ĉi, sur mia brusto, sub la ora kovrileto. 
— Donu ĝin al mi... 

— Ĉu vi poste donos la denton al mi? 

— Jes, sendube... 


La reĝidino maltordis oran ŝraŭbeton, malfermis la 
kovrileton, elprenis la oran ŝlosileton kaj transdonis ĝin tra la 
krado. La Palaĉulo ekkaptis ĝin avide kaj, ridaĉante, forkuris 
internon de la kaĝo. La reĝidino petis kaj petegis ke ĝi 
redonu al ŝi la ŝlosileton, sed vane. Timante diri al iu ajn, 
kion ŝi faris, ŝi tristkore revenis la palacajn ĉambrojn. Ŝi agis 
malsaĝe, sed ŝi ankoraŭ estis preskaŭ infano. Morgaŭ 
servantoj trovis ŝin kuŝantan senkonscie sur la kristala lito. 
Alkuris la reĝo kaj reĝino kaj la tuta korteganaro, kaj ŝi kuŝis 
kvazaŭ dormante, sed oni ne povis ŝin veki. Kunvokis la reĝo 
palacajn elktrokonsilistojn, elektrokuracistojn, kaj tiuj, 
ekzameninte la reĝidinon, trovis ke la kovrileto estas 
malfermita kaj mankas la ŝraŭbeto kaj la ŝlosileto! Alarmo 
eksonis en la palaco kaj paniko, ĉiuj diskuradis serĉante la 
ŝlosileton, sed sensukcese. Morgaŭ oni informigis la 
ĉagrenantan reĝon, ke la Palaĉulo volas paroli kun li pri la 
perdita ŝlosileto. La reĝo mem tuj iris parkon, kaj la 
timigulaĉo diris, ke ĝi scias, kie perdis la reĝidino la 
ŝlosileton, sed tion ĝi diros nur post kiam la reĝo per sia 
vorto garantios al ĝi la liberigon kaj oferos stelan arkeon, per 
kiu ĝi povu reveni sian genton. La reĝo rezistis longe, 
ordonis traserĉi la tutan parkon, sed fine li konsentis tiujn 


kondiĉojn. Do oni finpretigis la stelan arkon por flugo kaj la 
Palaĉulo estis eligata subgarde el la kaĝo. 


La reĝo atendis ĉe la arko, sed Antroposo promesis malkaŝi 
kie kuŝas la ŝlosileto nur post kiam ĝi enŝipiĝos. 


Kaj kiam ĝi estis jam en la arkeo, ĝi elklinis sian kapaĉon tra 
la fenestreto kaj montrante en ĝia mano brilantan ŝlosileton, 
ĝi ekkriis: 


— Jen estas via ŝlosileto! Mi prenas ĝin kun mi, reĝo, por via 
filino neniam vekiĝu, ĉar mi deziregas venĝon protio, ke vi 
min malhontigis preninte por prirido en la fera kaĝo!! 


Ekaperis fajro sub la poŭpo de la arkeo kaj ĝi ekleviĝis ĉielon 
ĉe la ĝenerala stuporo. Sendis la reĝo siajn plej rapidajn 
ferajn Ĉasaviadilojn, sed pilotoj revenis malplenmane, ĉar la 
ruza Palaĉulo konfuzis postsignojn kaj forkuris de 
postkurantoj. 


Ekkomprenis reĝo Boludaro, kiel malsaĝe li agis ne 
auskultinte la saĝulojn-homologojn, sed saĝa li estis post la 
pereo. Antaŭ ĉio elektroseruristoj penadis ĝustigi novan 
ŝlosileton, la granda kronkunmetisto, reĝaj skulptistoj kaj 
forĝistoj, suboristoj kaj subferistoj, artmajstroj cibergrafoj — 
ĉiuj alvenadis por provi siajn kapablojn — sed sensukcese. 
Finkomprenis la reĝo, ke necese estas regajni la originalan 
ŝlosileton malliberigitan de la Palaĉulo, alie la mallumo 
eterne la konscion kaj menson de reĝidino mallumigos. 


Pro tio li diskonigis en la tuta reĝlando, ke malbono okazis, 
ke Palaĉulo Homoso antropa ekŝtelis la oran ŝlosileton, kaj 
ke kiu rekaptos la Palaĉulon, se eĉ nur la vivdonantan 
juvelon regajnos kaj vekos la reĝidinon, tiu edziĝos al ŝi kaj 
iĝos reĝon. Baldaŭ alvenis amase multspecaj aventuruloj. 
Inter ili troviĝis rimarkindaj elektroherooj, trompistoj, 
astroŝtelistoj, stelkaptistoj; ankaŭ alvenis la palacon 


Singardemulo Megavato, fama skermisto-oscilatoro kun tia 
reverskuplado, ke neniu povis lin venki unuope, alvenadis 
unuuloj el la plej malproksimaj landoj, kiel du Automateoj 
progresuloj en cent bataloj provitaj, kiel Protezio, fama 
konstrukciisto, kiu vestis nur du sparkokaptilojn, unu nigran 
kaj la alia arĝentan, alveturis Arbitrono Kosmosulo de 
prakristaloj konstruita, kun belega sagoforma staturo, kaj 
Palibabo intelektriko, kiu sur kvardek robotazenoj en okdek 
kestoj alportis maljunan cifermaŝinon, rustiĝitan pro 
pensado, sed menspotencan. Alvenis tri viroj de Selektrita 
gento, Diodeo, Triodeo kaj Heptodeo, kiuj en siaj kapoj 
posedis tiel perfektan vakuon, ke ilia pensado estis nigra 
simile al senstela nokto. Alvenis Perpetuano, tutvestita en 
lejdena kiraso, kun kolektoro en tricent bataloj verdigrigita, 
Matriculo Perforato, kiu eĉ unu tagon ne pasigis sen 
integriado de iu, tiu alportis al la kortego ciberulon 
nevenkitan, kiun li nomis Kurentulon. 


Alvenis ĉiuj kaj kiam la kortego estis jam plena, alrulis la 
enirejon de la palaco bareleto kaj el ĝi elfluis, simila al 
hidragraj gutoj, Ergo Memekscitatoro, kiu povis transformiĝi 
en laŭvolaj formoj. 


Festenis la herooj, brilante en la palacaj ĉambregoj ĝis la 
marmoro de plafonoj lumis ruĝete kiel dum la sunsubiro, kaj 
poste disflugis ĉiuj diversflanken por finkapti la Palaĉulon, 
alvoki ĝin al mortduelo kaj regajni la ŝlosileton, kaj pro tio 
edziĝi al la reĝidino kaj heredi la Boludaran tronon. La unua, 
Singardemulo Megavato, alflugis Koldeion, kie vivas la gento 
de Galetuloj, ĉar tie intencis li trovi la informanton. Kuraĝe li 
profundiĝis en ilia ŝmiraĵo, per tranĉoj de telekonduktata 
sabro por si malfermante la vojon, sed tutvane li batalis, ĉar 
post kiam li troe plivarmiĝis, la malvarmigilo en lia korpo 
dispecetiĝis kaj trovis la nekomparebla kavaliro sian tombon 
inter la fremduloj, kaj liajn bravajn katodojn la malpura 
ŝmiraĵo de Galetuloj ensorbis por eterneco. 


Du Automateoj progresuloj alvenis landon de Radomantoj, 
kiuj el lumantaj gasoj faras konstruaĵojn, okupiĝante pri 
radioaktiveco, kaj tielgrade avaraj ili estas ke ĉiuvespere 
kalkulas ili ĉiujn atomojn de sia planedo; la avareguloj 
Radomantoj malbone gastigis Automateojn montrinte al ili la 
abismon plenan da oniksoj, kupridoj, citronidoj kaj spineloj, 
kaj kiam la elektrokavaliroj mem avariĝis la juvelojn, la 
Radomantoj ŝtonmortigis ilin ekfaliginte el alteco lavangon 
da nobelaj ŝtonoj, kiu dumtraflugante lumigis la ĉirkaŭaĵon, 
kiel ĉe la falo de cent koloraj kometoj. Tial okazis, ĉar la 
Radomantoj de sekreta traktato kun Palaĉuloj estis ligitaj, pri 
kio neniu sciis. 


La tria, Protezio Konstrukcisto, post longa vojaĝo tra la 
interstela mallumo alvenis la landon de Algonkoj. Tie 
okazadas ŝtonaj tempestoj de meteoroj; ilian netraigeblan 
muron enbatis la arkeo de Protezio kaj kun frakasita rudro ĝi 
drivadis en kosmaj profundaĵoj, kaj kiam ĝi pliproksimiĝis al 
distancaj sunoj, iliaj lumoj blinde erarvagis en la okuloj de la 
malfeliĉa kuraĝulo 


La kvara, Arbitrono Kosmosulo, komence plimulte sukcesis. 
Li trapasis la Andromedan markolon, transiĝis kvar spiralajn 
kirlojn de Ĉasistoj, post kiuj li enflugis trankvilan vakuon, 
favoran por lumflugado kaj li mem kiel rapida radio puŝis la 
rudron kaj per fajreca pasamento sian postsignon markante 
li alteriĝis sur la planedon Maestricion, kie inter meteoritaj 
ŝtonoj li ekvidis rompitan vrakon de la arkeo, per kiu 
Protezio estis ĝis tie fluginta. Sub bazalta amaso li 
entombigis la korpon de la Konstrukcisto, grandegan, 
brilantan kaj malvarman kiel dumvive, sed li prenis de 
Protezio du sparkokanptilojn, la arĝentan kaj la nigran, por ili 
servu al li kiel ŝildoj kaj li ekmarŝis antaŭen. Kruda kaj 
montara estis Maestricio, ektondris tie ŝtonaj lavancoj aŭ 
arĝentaj fulmoj en nuboj, super abismoj. La kavaliro 
malsupreniris la ravinlandon kaj tie Palindromitoj atakis lin 


en verda malakita ravino. Per fulmoj ili vipis lin desupren, 
kaj li reflektis la fulmojn per sia sparkokaptila ŝildo, ĝis ili 
alŝovis vulkanon, krateron al lia dorso ili apudstarigis kaj per 
fajro kraĉis, pli frue ĝin celiginte. Ekfalis la kavaliro kaj 
bolanta lafo eniĝis lian kranion, el kiu la tuta arĝento elfluis. 


La kvina, Palibabo intelektriko, nenien vojaĝis, nur haltinte 
ekster la limoj de la Boludara regno, lasis la robotazenojn sur 
stelajn paŝtejojn, kaj li mem kunmetis la maŝinon, alĝustigis, 
programigis ĝin kaj ĉirkaŭkuris ĝiajn okdek kestojn kaj kiam 
ili per elektra kurento satiĝis, kaj la maŝino ŝvelis pro la 
saĝeco, li tuj komencis demandi ĝin laŭ la precize 
pripensata metodo: kie loĝas la Palaĉulo? kiel trovi la vojon 
al ĝi? kiel ĝin permane frapi en la kapaĉon? kiamaniere agi 
ke ĝi redonu la ŝlosileton? Kiam la respondoj estis malklaraj 
kaj evitemaj, li furioziĝinte batis la maŝinon ĝis ĝi kun 
varmigita kupro komencis odori, kaj li plue ĝin batis kaj 
frapis kriante: — Tuj diraĉu al mi la veron, malbenita maljuna 
cifermaŝino! — ĝis fandiĝis ĝiaj ligiloj kaj en arĝentaj larmoj 
elfluis stano el ili, kun bruego krevis la trovarmigitaj tuboj 
kaj li staris apud la ardiĝanta vrako kun bastono en sia 
mano. 


Kaŝe devis li reveni hejmen. Li konstruis novan maŝinon, sed 
li ne vidis ĝin pli frue ol post kvarcent jaroj. 


La sesa estis la ekspedicio de la Selektritoj. Diodeo, Triodeo 
kaj Heptodeo agis alie. lli posedis neelĉerpeblan rezervon da 
tritono, litio kaj deŭterio kaj ili intencis per eksplodoj de 
malpeza hidrogeno elbatali ĉiujn vojojn gvidantajn al la 
lando de Palaĉuloj. Sed neniu sciis kie troviĝas la komenco 
de tiuj Ĉi vojoj. Ili penis demandi la Fajropiedulojn, sed jenaj 
fermiĝis interne de la oraj muroj de sia ĉefurbo kaj per fajroj 
rebatis; batalemaj Selektritoj sturmis brave, nek deŭteron 
nek triton ŝparante, ĝis la infero de malfermiĝantaj atomaj 
internaĵoj ekflamigis la ĉielon. La urbaj muroj brilis kiel la 


oro, sed en fajro ili montris sian veran naturon, ĉar ili turniĝis 
en flavaj nuboj de sulfura fumo, pro tio ke el piritoj-sparkidoj 
estis ili konstruitaj. Tie Diodeo mortofalis, de Fajropieduloj 
tretita, kaj lia menso ekkrevis kiel la bukedo de koloraj 
kristaloj, ĉirkaŭŝutante la kirason. En tombo el nigra oliveno 
ili lin enterigis kaj poste ili ekflugis antaŭen, al la limo de 
Osmaltika reĝlando, kie stelmortigulo, reĝo Astrocideso 
regis. Tiu posedis trezorejon plenan da fajraj nukleoj, el 
blankaj gnomsteloj rabitaj, kaj tiel pezaj, ke nur la terura 
forto de palacaj magnetoj ilin tenis, ke ili trae al la centro de 
planedo ne penetru. Kiu sur lia grundo ekstaris, ne povis 
movigi nek manon nek piedon, ĉar grandega gravito kaptis 
pli bone ol ŝraŭboj kaj katenoj. Tre laciĝis pro li Triodeo kaj 
Heptodeo, ĉar Astrocideso ilin ekrimarkinte ĉe la palacaj 
bastionoj elrulis blankan gnomstelon unu post la alian kaj 
ĵetis al ilaj vizaĝoj la flamantajn korpegojn. Fine ili venkis lin, 
kaj la reĝo malkaŝis la vojon al Palaĉuloj, per kio li trompis 
ilin, Ĉar li mem la vojon ne sciis, li nur volis seniĝi je la 
teruraj batalantoj. Do ili eniris en nigran kernon de 
mallumeco, kie Triodeon iu mortpafis per antimateria 
blunderbuzo, verŝajne iu el Kibernosoj-ĉasantoj, kaj eble ĝi 
estis mempafilo embuskanta senvostan kometon. Sufiĉe ke 
Triodeo malaperis nur kapablinte ekkrii "Avruk!!", la vorto 
favorata, la batala gentekkrio. Kaj Heptodeo obstine flugis 
antaŭen, sed ankaŭ li estis pereota. Lia arkeo ennavis inter 
du gravitaj kirloj, nomitaj Bakrido kaj Scintilio; Bakrido 
rapidigas la tempon kaj Scintilio ĝin malrapidigas kaj inter ili 
ekzistas zono de stagno, en kiu momentoj nek antaŭen nak 
malantaŭen fluas. Tie mortis vivante Heptodeo kaj li daŭras 
kun nekalkuleblaj fregatoj kaj galeonoj de aliaj 
stelveturantoj, piratoj kaj malhelecoboristoj, tute ne 
pliaĝiĝante, en silento kaj terurega enuo, kies nomo estas la 
Eterneco. 


Kiam tiel ĉesis la marŝo de tri Selektritoj, Perpetuano, 
Balamia cibergrafo, kiu estis la sepa por eliro, restadis longe. 


Longan tempon preparadis sin jena kavaliro por la milito, 
provante pli kaj pli akrajn kondukilojn, pli kaj pli 
vundigemajn sparkilojn, ĵetilojn kaj puŝilojn; prudentoplena 
ili intencis marŝadi fronte de sia fidela kunularo. Sub lian 
standardon alvenadis konkvistadoroj, ankaŭ multaj alvenis 
senlaborulaj robotoj, kiuj alian okupadon ne havante militon 
volis okupadi. Faris el ili Perpertuano galaksian kavalerion 
superan, pezan, kirasan, kiun oni seruristio nomas, kaj el la 
resto li faris kelkajn malpli pezajn taĉmentojn, en kiuj servis 
frakasuloj. Sed pripensinte ke li devas tuj foriri kaj sian vivon 
perdi en landoj nekonataj, ke en ia kotaĵo entute li estis 
rustigota, liaj feraj kruroj sub li fleksiĝis kaj ĉirkaŭprenis lin 
terurega bedaŭro, do li tuj revenis hejmen, pro honto kaj 
bedaŭro verŝante topazajn larmojn, ĉar li estis riĉegulo kun 
animo plena da juveloj. 


Sed antaŭlasta, Matrico Perforato, saĝe komencis agi. Li 
aŭdis pri la lando de Pigmeliantoj, robotaj malgranduloj, kies 
deveno originas el tio, ke la linitirilo de ilia konstruanto 
ekglitis sur la desegnilo kaj pro tio el matricilo ili ĉiuj eliris 
kiel ĝibhavaj gnomoj, sed refaro ne profitigis kaj tiel ili jam 
restis. Tiuj malgranduloj, kiel la aliaj trezorojn, ili scion 
kolektas, pro tio oni ilin nomas la kolektantoj de Absoluto. 
Lia saĝeco bazas je tio, ke ili kolektas scion, sed ĝin ili ne 
uzas; al ili flugis Perforato, ne milite, sed per galionoj, kies 
ferdekoj kurbiĝis pro grandiozaj donacoj; li intencis aĉeti 
iliajn favorojn per vestoj gutkovritaj de pozitronoj, rompitaj 
de neŭtrona pluvo, li veturigis al ili la atomojn de l'oro, 
grandajn kiel kvar pugnoj, kaj botelegojn kun plej raraj 
plaŭdantaj jonosferoj. Sed malestimis Pigmeliantoj eĉ la 
noblan vakuon, de ondoj broditan je grandiozaj astralaj 
spektroj; vane minacis li al ili per sia Kurentulo. Fini ili donis 
al li gvidanton, sed jena estis miriadopodo kaj ĉiujn eblajn 
direktojn li samtempe montris. 


Forpelis lin Perforato kaj ellasis Kurentulon sur spuro de 
Palaĉuloj, sed montriĝis ke ereriga spuro ĝi estis, ĉar tie 
vagabondis kalcia kometo, kaj simplanima Kurentulo 
misrekonis la kalcion kontraŭ la kalkŝtono, kiu estas la ĉefa 
ingredenco de palaĉula ostaro. Tial li ereris. Longe 
vagabondis Perforato inter pli kal pli malhelaj sunoj, ĉar li 
alvenis al tre maljuna ĉirkaŭajo de la Kosmo. 


Li preterflugadis amfiladoj da purpuraj grandeguloj ĝis li 
ekvidis kiel lia stelarko kun silenta asisto de steloj en spirala 
spegulo reflektas, kiel en la arĝenthaŭta supraĵo; li ekmirigis 
kaj pro ĉiu akcidento li prenis en mano la supernovstela 
estingilo, kiun li aĉetis ĉe Pigmeliantoj por ŝirmi sin kontraŭ 
troa varmigo en la Lakta Vojo; li ne sciis kion li rigardis, kaj 
ĝi estis la nodo de la spacio, ĝia plej tenaca fortilego, eĉ al 
tieaj Monosterististoj ne konata; nur tion pri ĝi oni rakontas, 
ke kiu ĝis ĝi aliris, jam neniam revenis. Ĝis hodiaŭ oni ne 
scias, kio okazis al Matrico en jena stela muelejo; lia fidela 
Kurentulo sole hejmen revenis, mallaŭte ululante al vakuo, 
kaj ĝiaj safiraj okulegoj kun tia timo pleniĝis, ke neniu povis 
ilin rigardi sen tremo. Ĝis nun nek la stelarkon, nek la 
estingilegojn kaj nek Matricon oni jam trovis. 


Ankaŭ la lasta, Ergo Memekscitatoro, forflugis por la soleca 
ekspedicio. Li ne ĉeestis unu jaron kaj ses semajnojn. 
Reveninte li rakontis pri landoj al neniu konataj, kiel pri la 
lando de Perisaltuloj, kiuj varmegajn elŝprucigilojn de 
veneno konstruas; pri la planedo de Gluokululoj — tiuj 
kunfluiĝis antaŭ li en vicoj da nigraj ondoj, ĉar tiamaniere en 
neceso ili faras, kaj li ilin duone tranĉis ĝis aperis la 
kalkŝtono, ilia osto, kaj kiam li venkis iliajn kaskadojn, li 
troviĝis antaŭ vizaĝo kiel duono da ĉielo grandega kaj li 
atakis ĝin por demandi pri la vojo, kaj sub la akraĵo de lia 
fajroglavo krevis ĝia haŭto kaj aperis blankaj, vindiĝantaj 
amasoj de nervoj; li rakontis pri la planedo de transparenta 
glacio; Abericio; kiu kiel diamanta lenso la bildon de la tuta 


Kosmoso en si tenas; tie li vojojn al la lando de Palaĉuloj 
paŭsis. Li diradis pri la lando de eterna silento, kriotria 
Alumnio, kie li nur vidis la lumojn de steloj reflektitaj en 
glaciaj supraĵoj, pri la regno de disfluigitaj Marmeloidoj, kiuj 
el lafo bolantajn karesaĵojn faras, pri Elektropneumatikuloj, 
kiuj en vaporoj de metano, en ozono, kloro kaj vulkanaj 
fumoj povas fajron de saĝeco ekbruligi kaj nur pri tio 
konstante klopodas, kiel eniĝi en la gaso la pensantan 
menson. Li malkaŝis ke por la landon de Palaĉuloj aliri, li 
devis krevigi la pordon de suno Caput Medusae nomita, kaj 
superlevinte ĝin el kromataj artikoj li ekkuris tra la interno 
de la stelo, tuta en vicoj de lilia kaj blankblueta fajro, ĝis pro 
varmego lia kiraso sur li ekfaldis. Li rakontis, kiel li tridek 
tagojn penis diveni la vorton, kiu startigas la katapulton 
Astroprocianumon, ĉar nur per ĝi oni povas eniri al la 
malvarma infero de molaj estaĵoj; kiel fine li inter ili troviĝis 
kaj ili penis lin kapti per gluecaj kaptiloj, hidragon elfluigi el 
lia kapo aŭ fari al li kurtan cirkviton; kiel ili iluziis lin 
montrante al li deformitajn stelojn, sed ĝi estis nur ŝajna 
ĉielo, ĉar la veran ili ruze kaŝis; kiel per turmentoj ili volis 
elstrakti lian algoritmon, kaj kiam li ĉion eltenis, altirinte lin 
en embuskon, ili per magnetita roko lin subpremis, kaj li tuj 
multobliĝis je sennombro da Ergoj Memekscitatoroj, feran 
kovrilon li deŝovis, supreniĝis kaj severan juĝon al Palaĉuloj 
faris unu monaton kaj kvin tagojn, kiel per lasta fortstreĉo 
monstroj sur raŭpoj, nomitaj tankuloj, atakis lin, sed ili ne 
sukcesis, ĉar li malĉesante en la batala fervoro, tranĉante, 
pikante kaj rompante tiel ilin malfortigis, ke jenaj timuloj 
palaĉulon-ŝlosilŝteliston altiris al liaj piedoj, kaj Ergo ĝian 
malbelegan kapaĉon detranĉis, ĝian korpaĉon senintestigis, 
kaj interne li Ŝtonon trovis, nomitan trikobezoaro, kaj sur la 
ŝtono estis gravurita surskribo en la rabema lingvo de 
Palaĉuloj pri la loko, kie troviĝas la ŝlosileto. Memekscitatoro 
sesdek sep sunojn blankajn, bluetajn kaj rubenruĝajn 
disŝiris antaŭ ol, disŝirinte la ĝustan, fine la ŝlosileton trovis. 


Pri travivitaj aventuroj, pri batalitaj militoj, revenante li eĉ 
mencii ne volis, ĉar jam li sopiris al la reĝidino kaj rapidiĝis 
al la edziĝo kun kronigo. Kun granda ĝojo algvidis lin 
gereĝoj al la ĉambroj de sia filino, kiu dormante silentis kiel 
ŝtono. Ergo klinis super ŝi, ion faris al la malfermita kovrileto, 
ion al ĝi metis, ektordis, kaj tuj la reĝidino ĉe admiro de la 
patrino, la reĝo kaj korteganoj, la okulojn malfermis kaj 
ekridetis al sia savanto. Ergo fermis la kovrileton, glufermis 
ĝin per plastreto, por ĝi ne malfermiĝu, kaj rimarkis, ke 
ŝraŭbeton, kiun li ankaŭ retrovis, bedaŭrinde li perdis dum 
la batalo kun Poleandreo Partobono, Jatapurgia imperiestro. 
Sed neniu tion konsideris, tro malsaĝe, ĉar la gereĝoj povus 
sin konvinki, ke li nenien veturis, li nur de sia juneco posedis 
kapablon por malfermi ĉiuspecajn ŝlosojn kaj pro ĝi li facile 
povis tordi la reĝidinon Elektrinon. Do vere li travivis neniun 
de priskribitaj aventuroj, li nur unu jaron kaj ses semajnojn 
atendis, por ke oni ne suspektu, ke tro frue li revenas kun la 
perdaĵo, kaj ankaŭ li volis certiĝi, ne neniu de liiaj rivaloj 
revenos. Ĝuste tiam li al la kortego de reĝo Boludaro alvenis, 
reĝidinon revivis, edziĝis, sur Boludara trono regis longe kaj 
feliĉe kaj neniam lia mensogo malkaŝis. Pro tio oni tuj vidas, 
ke ni la veron al vi rakontis, ne fabelon, ĉar nuren fabeloj la 
virto ĉiam venkas. 


TREZOROJ DE LA REĜO BISKALARO 


La reĝo Biskalaro el Ciprozio estis fama pro trezoroj 
nemezuritaj, kiujn li amasigis en sia palaco. Li posedis en la 
trezorejo ĉion, ke nur oni povas fari el oro blanka kaj flava, el 
uranio kaj plateno, el amfibolio, el rubenoj, el oniksoj kaj 
ametistaj kristaloj. Ĝisgenue li ŝatis vadadi en juveloj kaj 
altvaloraĵoj kaj li kutimis diri, ke ne ekzistas luksaĵo, kiun li 
mem ne posedis. 


La famo de tiu ĉi reĝa fanfaronado alvenis ĝis certa 
admirinda konstruanto, kiu iun tempon estis la granda 


kunmetisto kaj altranĉisto de Vismodaro, la suvereno de 
Diadoj kaj Triadoj, la stelaj globformaj grupoj. Do alvenis la 
konstruanto al la kortego de Biskalaro kaj tie li ordonis sin 
antaŭ reĝa vizaĝo gvidi, kaj ekvidinte sin en la trona 
ĉambrego, kie la reĝo sidis sur gnomo el du grandegaj 
brilantoj eltranĉita, eĉ ne rigardante la orajn platojn de 
pargeto, de nigraj agatoj ornamitajn, li diris direkte al la 
reĝo, ke post kiam la reĝo montros al li la indekson de sia 
juvelaro, li, la konstruanto Kreacjuso, tuj montros returne 
tian juvelon, kiun la reĝa trezorejo ne enhavas. 


— Bone — diris Biskalaro — sed se vi ne sukcesos, per 
magnetoj sur la arĝenta korto mi vin ĉirkaŭtiros, per oraj 
najlegoj mi vin vinktos, kaj poste vian kranion, de iridio 
tegitan, mi ekpendigos en la suna pordego por timigi la 
aliajn memlaŭdantojn! 


Tuj oni alportis la indekson de reĝaj riĉaĵoj, kiun cent 
kvardek elektronaj skribistoj ses jarojn en la plej granda 
rapido skribis. 


Kreacjuso ordonis alporti la foliojn al la nigra turo, kiun al li 
donis la reĝo por loĝi, tie li fermiĝis, kaj sekvintan tagon li 
ekstaris antaŭ Biskalaro. Por lia alveno la reĝo ĉirkaŭigis sin 
per tiaj trezoroj, ke blindigetis la okulojn la oroblanka aŭroro; 
sed Kreacjuso, tute ne atentante tion ĉi, ekpetis, ke oni 
portu al li unu korbeton da ordinara sablo, grundo aŭ rubo. 


Post kiam oni tion ĉi plenumis, li elŝutis grizorunan 
amaseton sur la oro de pargeto kaj enmetis en ĝi aĵon, kiun 
li tenis per du fingroj, tiel etan, ke ĝi estis al neestingiĝanta 
sparketo simila. La sparketo tuj eniĝis la grizan piramideton 
kaj, je mirego de Biskalaro, ĝi ŝanĝigis ĝin al movanta 
juvelo, kiu plikreskis, lumpulsante, sonorante, fariĝante pli 
kaj pli bela, ĝis ĝi superis la mortan belecon de juveloj, kaj 
ĉiuj ĉeestantoj devis fermi siajn okulojn, blindigitajn de la 


beleco, kies troecon ili ne povis plu elteni, ĉar ĝi konstante 
pligrandiĝis. La reĝo mem ŝirmis sian vizaĝon kaj ekkriis: — 
Sufiĉe! — kaj Kreacjuso-konstruanto kliniĝis kaj la duan, 
nigran sparketon metis sur la elflorintan memludilon, kaj 
jena en unu palpebrumo denove fariĝis nur grizbruna bulo 
de ordinara grundo. 


Granda kolero kaj envio ekmordis ĉimomente la reĝon 
Biskalaron. 


— Pro tio, ke vi min senhonorigis, mi minacas al vi je batejo 
— li diris. — Sed por oni ne parolu, ke mi inside vin 
malliberigis kaj kontraŭe al mia reĝa vorto vin ĉirkaŭtiri kaj 
kvaronigi ordonis, mi donos al vi tri provojn. Se vi en unu 
peco el ili vivanta eliros, mi redonos vivon kaj liberecon al vi. 
Sed se vi malsukcesos ilin transiri, timegu, fremda 
alvenanto! Kreacjuso nenion respondis starante trankvile kaj 
Biskalaro plue parolis: 


— Jen estas la unua provo: se, kiel vi trolaŭdiĝis, ke vi ĉion 
fari kapablas, do ankoraŭ hodiaŭnokte eniru mian subteran 
trezorejon. Por ke vi atestu, ke vi ĝisiris ĝian koron, mi 
sciigas vin, ke ĝi estas kvaretaĝa. La lasta etaĝo estas 
neĝblanka kaj malplena; nur brilanta ovo kuŝas tie, kavigita, 
kaj en ĝia interno metala globeto troviĝas. Morgaŭ, precize 
meztage, vi devos alveni la palacon kaj montri la globeton al 
mi. Kaj nun vi povas jam foriri. Kliniĝis Kreacjuso kaj foriris. 
Kaj Biskalaro, la kruelulo, preparis embuskon por li, ĉar eĉ se 
la konstruanto kapablus iamaniere la trezorejon perforte 
eniri, estis tute neebla por li forporti la metalan globeton, 
ĉar ĝi estis farita el la pura radiumo kaj per terurega radiado 
ĝi bruligis la murojn kaj ĉian menson malkrarigis en radiuso 
da mil paŝoj. 


Kiam noktiĝis Kreacjuso forlasis sian turon, aliris al la palaco 
kaj malproksime de la ĉeno de gardistoj, kiuj kriis unu al la 


alia el krenelo, li atingis la ĉebruston kaj eltiris malgrandan 
ingon, sur malfermita manplato li kuŝigis tri laktokolorajn 
sparketojn kaj spirblovis. Ili disbloviĝis en helperla blankeco, 
ĉirkaŭigis per nubaĵo la gardistojn kaj fariĝis tia nebulo, ke 
paŝlonge nenion estis videbla. 


Preteriris Kreacjuso inter la gardistoj kaj sekvis malsupren 
laŭ la ŝtuparo ĝis la ĉambrego, kies plafono estis el 
kalcedono, la muroj el krizoberilio, kaj la planko el 
smeraldoj, pro kio ĝi aspektis kiel la blueta lago inter noblaj 
rokoj; li ekvidis la pordegon de la trezorejo, kaj antaŭ ĝi 
staris blanka multepieda maŝino, kaj la aero kurbiĝis super 
ĝia dorso kiel la plato de varmigita vitro. 


— Diru al mi — eksonis la maŝino — kiu loko ĝi estas 
havanta nek murojn, nek kradojn, kaj el kiu nenio kaj neniu 
iam eskapis kaj eskapos? 


— La loko nomas Kosmoso — simple respondis la 
konstruanto. 


Ekbalancis sur ok piedoj la maŝino kaj falis sur la smeraldajn 
platojn kun grandega bruo kvazaŭ io distranĉis la 
pezilkatenojn de horloĝo kaj ĝiaj peziloj rulis sur la kristalo. 
Kreacjuso superpaŝis ĝin, eltiris la fulmeron kaj iris al la 
trezoreja pordo, de unu titana bloko farita. Tie ĉi li ellasis la 
fulmeron, kiu lumante ekĉirkaŭis kaj eniris la ŝlosiltruon. 
Post unu momento eliris de tie blanka ĝermo. Kreacjuso 
kaptis ĝin delikate, ektiris kaj eltiris kvazaŭ faskon de 
tremantaj trunketoj aŭ kordoj, kiu disvolviĝis el la fumero. Li 
ekrigardis ĝin kaj eklegis en ĝi entenatan noticon. 


— Tre admirinda metiisto devis servadi ĉe Biskalaro — li 
ekpensis — se li povis sekurigi la palacan trezorejon per 
atoma seruro. 


Efektive la trezorejo ne havis alian ŝlosilon ol la atoma 
nubeto; tiun ĉi gasan ŝlosilon oni devis enblovi en la truon, 
kaj la atomoj de la plej raraj elementoj, kiel hafnio, teknecio, 
niobio kaj zirkonio, turnigis en difinita sekvo la kamojn, por 
la riglilegoj movu en siaj lagroj, de elektra kurento puŝitaj. 


En mallumo eliris la konstruanto el la trezorenirejo, forlasis 
la urbon kaj en la planeda montaro sub steloj komencis 
kolekti la atomojn bezonatajn por la verko. 


— Jen havas mi sesdek milionoj da niobiaj — li diris al si 
mem unu horon antaŭ la tagiĝo — jen miliardo kaj sep da 
zirkoniaj, kaj tie ĉi cent dekses da hafniaj, sed kie Mi povas 
trovi la tekneciaj, se neniom da ili estas sur ĉi tiu planedo? 


Li ekrigardis la ĉielon, kie eklumiĝis la unuaj aŭroroj de 
tagiĝo, anoncante la sunleviĝon, kaj subite ekridetis la 
konstruanto, ĉar li ekkomprenis, ke jenaj atomoj troviĝas sur 
la suno. La ruza Biskalaro kaŝis la ŝlosilon al sia trezorejo en 
la sunan stelon! Kreacjuso ektiris el la apudflanka skatoleto 
la malvideblan sparkon (el la plej dura radiado ĝi estis farita) 
kaj ellasis ĝin el la malfermita mano al la blanke leviĝanta 
suno. Ĝi eksiblis kaj malaperis. Post dekkvin minutoj 
ektremis la aero en la ĉielo, ĉar la tekneciaj atomoj, 
alportitaj el la suno, enhavis en si la sunan varmegon. 
Ekkaptis ilin la konstruanto kiel zumantaj insektoj kaj 
enmetis kun la aliaj en la skatoleton kaj ekmarŝis la palacon, 
ĉar jam estis la tempo. 


La nubo ankoraŭ ĉeestis, do lin ne vidis la gardistoj kiam li 
kuris al la subteraĵoj kaj la gasan ŝlosilon al seruro enblovis. 
Kurbiĝante li aŭdis la klakojn de sekvaj kamoj, sed la pordo 
eĉ ne ekmovetis. 


— Ĉu eble eraris vi, la sparketo? Mi per kapo povas pro tio ĉi 
pagi! — diris Kreacjuso kaj kolere pugnobatis la pordon, kaj 


tiam ĉi la lasta atomo de teknecio, el la suno alportita, kiu 
ankoraŭ ne tute malvarmiĝis kaj pro tio konfizis sian vojon, 
turnigis la obstinan kamon kaj la trezoreja pordo, same dika 
kiel larĝa, silente malfermiĝis. 


Kreacjuso enkuris internen, pasis la smeraldverdan 
ĉambregon, similan al sala oceano, kaj la duan, safirebluan, 
kaj la trian, kiu pikis la okulojn per ĉielarkaj dornoj, 
brilantan, ĝis li haltis en la neĝblanka ĉambrego kaj 
diamantan ovon ekvidis, sed la forto de radiado tuj konfizis 
lian menson, do li ekgenuis kaj kurbiĝis apud la enirejo, nun 
divenante la reĝan ruzaĵon. Blinde li ekŝutis el la skatoleto 
sparketojn grizajn kaj noktonigrajn, kaj tiuj disvolviĝis en 
lanuga barilo kaj lin ĉirkaŭigis, kaj tiamaniere li iris al la 
diamanta ovo. Poste li revenis, kvazaŭ per haraĵa nubo 
ĉirkaŭigita, portante la radiuman globon, li fermis la 
trezorejan pordon kaj ekmarŝis palacon, ĉar la urba 
grandhorloĝo ĵus komencis sonori la dekduan horon kaj 
ĝojegis Biskalaro je la penso pri la ĉirkaŭtirado de la 
konstruanto-fanfaronulo per magnetoj. 


Eksonis la sonora paŝo kaj eksplodis la heleco, ĉar Kreacjuso 
eniris la ĉambregon kaj puŝis la radiuman globon sur la 
plankon, ke ĝi al la trono rulante atingu, kaj ekstere de ĝia 
vojo ekmortis brilegoj de la juveloj kaj blindiĝis la muroj pro 
la silenta radiado. Ektremis la reĝo, tuj ekstariĝis kaj kaŝis 
sin malantaŭ la trona seĝego. Kvardek plej fortaj 
elektroherooj, kovriĝante per plumbaj ŝirmoj, kvarpiede, 
devis malrapide proksimiĝi al la globo, terure radianta, kaj 
per pikiloj ĝin puŝi antaŭen, ĝis ĝi forruliĝis el la ĉambrego. 


Devis rekoni la reĝo Biskalaro, ke Kreacjuso la unuan taskon 
plenumis, kaj la kolero, naskita en lia koro, estis komparebla 
al nenio alia. 


— Ni ekvidos, ĉu vi kapablos plenumi la duan taskon — li 
diris. Tuj li ordonis porti Kreacjuson al vakuoflugmaŝino, kiu 
veturis al la Luno, la dezerta loko, la nuda kranio, de krudaj 
rokoj kovrita. Tie ĉi la komandanto de la vakuoflugmaŝino 
ĵetis Kreacjuson sur la rokojn kaj al li diris: 


— Eskapu detie, se vi kapablas kaj venu antaŭ la reĝa 
vizaĝo morgaŭ tagmeze! Se vi ne sukcesos, vi mortos! 


Ĉar se eĉ neniu estus venonta al Kreacjuso, por puni lin per 
torturoj, li ne povus supervivi sur la dezerto tiel terura. Kiam 
li estis sola, li komencis esplori la malbonan lokon, sur kiu li 
estis abandonita. Li penis atingi la provitajn sparkojn, sed 
neniun li trovis. Ŝajnis, ke kiam li estis dormanta, je la reĝa 
ordono oni traserĉis lian vestaĵon kaj forŝtelis la savantan 
skatoleton. 


— Ne estas bone — li diris al si mem — sed tute malbone 
ankaŭ ne estas. Car mi sendube malvenkus nur tiamaniere, 
se oni mian menson forŝtelus! 


Estis sur la Luno oceano, tuta glaciiĝinta. La Konstruanto per 
silika Ŝtonego, kiun li akrigis, elhakis el glacioj multe da 
blokoj kaj konstruis el ili suprenetendiĝantan bastionon, 
poste li formigis unu blokon je la lenso, kaj per ĝi li 
koncentrigis la sunajn radiojn, por ili falu sur la supraĵon de 
la glaciiĝinta oceano, kaj kiam baldaŭ aperis la akvo en la 
fokuso, prenis ĝin Kreacjuŝo en la manoj kaj ŝprucis sur la 
glacian bastionon. Defluanta akvo glaciiĝis, kunigante la 
glaciajn blokojn, formante el ili la brilantan kaj glatan 
kovrilon; ĝis ekstaris la konstruanto apud la kristala raketo 
el blanka glacio farita. 


— La veturilon ni jam havas — li diris — nur movigon ni 
bezonas... — Li traserĉis la Lunon, sed li trovis neniom da 
nek uranio nek aliaj fortaj elementoj. 


— Malbone — li diris — bedaŭrinde mi devos mian propran 
menson Uzi... 


Kaj li malfermis sian kapon. Lia cerbo ne estis el materio 
farita, sed el antimaterio kaj ĝi ekzistis nur danke al la plej 
maldika tavolo de magneta malatraktado inter la kraniaj 
facetoj kaj la pensantaj duongloboj. Eltranĉis Kreacjuso 
truon en la glacia muro, eniris la raketon, la truon malantaŭ 
si li fermis, per akvo surŝprucigis por ĉi tiu pordo glaciiĝu, 
eksidis sur la glacia fundo kaj la eron etan kiel la sablero el 
la kapo batrompinte ĵetis sur la glacion antaŭ si. 


Tuj la terura brilego eklumigis lian glacian malliberejon, la 
tuta raketo ektremis, tra la batrompita truo en ĝia fundo 
ekkuregis fajroj — kaj la raketo ekfugis al la spaco. Sed ne 
por longe sufiĉis tiu kurforto. Devis Kreacjuso ankoraŭfoje 
uzi sian menson, kaj eĉtrifoje kaj je la kvara fojo li ektimetis, 
ĉar li eksentis, ke lia menso malgrandiĝas kaj pro tio iomete 
li perdas sian pensoforton. 


Sed ĵus en tiu ĉi momento la raketo atingis la planedan 
atmosferon kaj komencis malleviĝi, kaj la aera frotado 
fluidigis ĝin, tiel ke ĝi fariĝis pli kaj pli malgranda, sed 
samtempe ĝia rapideco de la malleviĝo malpliiĝis, kaj fine 
restis el ĝi nur fumigita glacipinto, sed ĉimomente ekstariĝis 
Kreacjuso plensurpiede sur la firma grundo, li malfermis sian 
kapon, pliĝustigis ĝin kaj rapide marŝis al la palaco, ĉar la 
tempo estis ĝusta kaj dekduan horon komencis sonori la 
horloĝoj. 


Konsterniĝis la reĝo, ekfajreriĝis liaj vangoj kaj okuloj, kaj 
malheliĝis lia frunto, de superbolanta kolero malharditaj, ĉar 
li estis jam tutcerta, ke Kreacjuso neniam revenos, post kiam 
li ordonis forŝteli liajn sparkhelpantojn. Li mem ordonis 
malfermi ilin en la trezorejon. 


— Bone! — li diris. — Estu tiel! Jen estas la tria provo kaj 
sufiĉe malfacila, kiel mi opinias... Mi malfermos la urbajn 
pordegojn, por ke vi elkuru, kaj laŭ viaj postsignoj mi ellasos 
ĉasrobotaron, por ke ili vin kaptu kaj pecetigu per ilia ŝtalo. 
Se vi kapablos eskapi de ili kaj stariĝos antaŭ mi morgaŭ je 
la sama horo, vi liberiĝos! 


— Bone — respondis la konstruanto — sed antaŭe mi petos 
ricevi pinglon... 


Ekridetis la reĝo. 


— Estu tiel, ke vi ne diru, ke mi al vi favoron rifuzis. Tuj doni 
al li la oran pinglon! 


— Ne, Via Bonvola Reĝa Moŝto! — respondis Kreacjuso. — Mi 
petas je la ordinara, la fera... 


Kiam li ĝin ricevis, li forkuris el la urbo tiel rapide, ke eĉ la 
vento fajfis ĉirkaŭ lia kapo. Malice ridis la reĝo rigardante de 
sur la defenda muro lian grandan rapidon, ĉar li estis certa, 
ke nenio helpos al la konstruanto. Kaj jena kuregis, per 
piedoj forĵetante sablon kaj dum la tuta tempo rapidante 
okcidenten. Tiumaniere li trakuradis la magnetajn liniojn de 
la planedo, kaj baldaŭ lia pinglo magnetiĝis kaj kiam li 
pendigis ĝin per la fadeno el la vesto elŝirita, ĝi turniĝis kaj 
montris norden. 


— Ni havas jam kompason, ne malbone estas — diris la 
konstruanto kaj komencis aŭskulti, ĉar la jam vento alportis 
la bruon de piedbatado. 


Cent feraj robotoj elfalis tra la pordegoj kun granda impeto, 
lin postkurante, do li ekvidis sur la horizonto leviĝantan 
polvonubon. 


— Se mi havus ĉe mi miajn sparketojn — diris Kreacjuso — 
postnelonge mi vin venkus, miaj rapidaj najletoj, sed 
alimaniere mi vin subigos — dank' al vi, mia pingleto! 


Kaj li plue kuris, plej rapide kiel li kapablis, diligente 
observante ĝiajn movojn. 


La reĝaj instigistoj direktigis la robotaron je lia postsignoj 
tiel precize, ke la ĉasrobotaro pelis rekte, kvazaŭ iu ĵetis la 
meteoron; rigardante malantaŭen sciis la konstruanto, ke 
baldaŭ ili lin kurante atingos, ĉar ili estis la alttensiaj kaj 
rapidpaŝadaj ĉasrobotoj, intence al la sekvado de postsignoj 
alkutimigitaj. Trarigardis ruĝe la suno tra la sabla nubo, per 
ilia piedbatado levigita, kaj oni nur aŭdis kiel senĉese ili per 
iliaj dentradoj knaris. 


— La lando estas iomete dezerta — diris al si mem la 
konstruanto — sed ŝajnas al mi, ke malproksime de tie Ĉi 
devas troviĝi fereca minejo... 


Tion ĉi montris al li la pingleto, iomete deklinante de la 
norda azimuto, kiun ĝi ĝis nun montris. 


Do li kuris laŭ jena direkto kaj baldaŭ li ekvidis la ŝakton de 
la minejo abandonita antaŭ tre longa tempo. La ŝtono ne 
rulas sur la monta krutejo tiel rapide, kiel li eksaltis en la 
malhelan abismon, nur kapon per rando de la vestaĵo 
envolvinte, por ĝi kristala ne frakasu. La robotoj alkuris al la 
vaka ŝakto, ekkriegis per unu fera voĉo sentante liajn 
postsignojn, kaj falegis lin sekvante. 


Kaj la konstruanto ekstaris kaj kuregis antaŭen tra la tunelo 
elfosita en la magnetita roko, sed strange li kuregis, ĉar foje 
li ektrotetis, foje li eksaltis kvazaŭ li estis tre ĝojigita, kaj li 
piedfrapis kiel dumdance, kaj li elfrotis fajron, kaj per 
disvolvita tuko li batis la rokon — ĝis formiĝis rusta polvo kaj 
per unu nubo plenumigis la rokan galerion. La robotoj 


enkuris tiun ĉi nubon kaj tuj la plej etaj fereroj eniĝis al iliaj 
membroj, eĉ iliaj artikoj ekknaris, eniĝis al iliaj pezaj 
cerbujoj, eĉ iliaj okuloj komencis sparki, disfalis iliaj 
kolektoroj, kontaktoj kaj relajsoj pro la fera polvo, kaj 
balancante pro kurtaj cirkvitoj kiel pro singluto, ili kuris 
malpli kaj malpli rapide, kaj kelkaj, tute Malsaĝigitaj, 
kapobatis la muroj ĝis el iliaj frakasitaj kaskoj elfalis dratoj. 
Kaj kiam unu ekfalis teren, la aliaj lin piedpremis por ili mem 
tuj renversiĝu. La restantoj plue postkuris Kreacjuson, kiu 
senĉese faris la feran polvonubon. Post unu mejlo nur tri 
kriplaj feruloj estis lin postkurantaj, sed eĉ ili balancis 
flanken kiel ebriaj kaj karambolis unu la alian kun tia bruo, 
kvazaŭ iu sin batis per vakaj feraj bareloj. 


Ekhaltis la konstruanto en mallumo kaj ekvidis, ke du 
robotoj lin postkuris, evidente iliaj kapoj estis pli hermetikaj 
ol la aliaj. 


— Malbone konstruita estas jena robotaro — ekdiris li al si — 
nur du el ili ne timas la polvon! Sed ankaŭ ili devas esti 
subigotaj... 


Li ekfalis teren, tuta rulis en fera polvo, kaj ekkuris antaŭ la 
postkurantoj kaj ekkriegis: 


— Haltu je la ordono de la reĝo Biskalaro!! 


— Kiu estas vi? — demandis la unua roboto kaj snufis la 
aeron en sian ŝtalan nazegon, sed nur feron li flaris, tial 
nenion okazis. 


— Mi estas hardita roboto, de kurento teledirektata, 
ĉiuflanke vinktita, martelita, rulaĵigita, starigu vinkto apud 
la vinkto, kaj vi tuj ekvidos per viaj kvar gisferaj okuloj, kia 
armita bravulo mi estas, kiel brilas mia fera animo antaŭ vi 
du, streĉu la kanulojn, ĉar ĝi estas serioza afero, kaj se vi ne 
obeos, viajn elektrajn vivojn vi tuj perdos! 


— Do kion ni devas fari? — demandis la robotoj, ĉar la vortoj 
de la konstruanto tute ilin konfuzigis. 


— Vi devas ekgenui! — klarigis al ili la konstruanto. 
Ekgenuis do ili teren, kaj li, klinante superili, tuj enigis al la 
unua kaj la dua la pinglon en la kapojn, ĝis la violkolora brilo 
de vibrantaj sparkoj eklumigis rokajn murojn. Ambaŭ robotoj 
brue falis, ĉar li faris kurtan cirkviton al ili. 


— Sendube kalkulas Biskalaro, ke se mi supervivos, tiam mi 
sole revenos — diris Kreacjuso kaj iris de unu roboto al la 
alia. 


Li malfermis kapon de ĉiu kaj la ŝtalaj dratoj kombine ligis, 
kaj kiam ili ĉiuj ekvekiĝis, jam nur lin ili obeis. Do li ekstaris 
antaŭ ilia taĉmento kaj kune ili ekmarŝis la ĉefurbon. Tie li 
ordonis siajn feraj sklavoj kapti la reĝon en la palaco, senigis 
lin de trono, malfermis la trezorejon por ĉiuj subuloj de tiu ĉi 
kruelulo, kaj tiamaniere ilin ekĝojiginte, li konsilis al ili, ke ili 
elektu inter ili la pli estimindan por estu la reĝo. Kaj li sole, 
nur la skatolon kun sparketoj-helpantoj preninte, forflugis al 
la nigra vojo, de ŝteloj makulita, kaj ĝis nun li flugas tiun Ĉi 
vojon, do baldaŭ eĉ al vi li alveni povas. 


DU MONSTROJ 


Antaŭ longa tempo, en nigra senvojo, sur la galaksia poluso, 
en la sola stela insulo, ekzistis la sesopa sistemo; ĝiaj kvin 
sunoj cirkuladis sole, sed la lasta posedis planedon el fajraj 
rokoj, kun jaspa ĉielo, kaj sur la planedo kreskis en potencon 
la Ŝtato de Arĝensoj, alinome Arĝentuloj. Inter nigraj montoj, 
sur blankaj ebenaĵoj, kuŝis iliaj urboj Ilidaro, Bizmalio, 
Sinalosto, sed la plej grandioza estis la ĉefurbo de la 
Arĝentuloj nomita Eterno, dumtage kiel blua glaciejo, 
dumnokte kiel konveksa stelo. Kontraŭ meteoroj ŝirmis ĝin la 
pendantaj muroj kaj interne troviĝis multe da krizoprasaj 


konstruaĵoj, ore helaj, turmaliniaj kaj fanditaj el moriono, do 
pli nigraj ol la vakuo. Sed la plej bela estis la palaco de 
arĝensaj monarkoj, laŭ negativa arkitekturo konstruita, ĉar 
la konstruantoj volis bari nek vidon nek penson, kaj ĝi estis 
la konstruaĵo imaginara, matematika, sen plafonoj, 
tegmentoj aŭ muroj. El ĝia interno regadis la dinastio de 
Energuloj super la tuta planedo. 


Dum la regado de la reĝo Treopso Siderianoj Azmeiaj invadis 
el la ĉielo la Ŝtaton de la Energuloj, la metalan Bizmalion per 
asteroidoj tute detruis kaj multajn aliajn malutilojn faris al la 
Arĝentuloj, ĝis la juna reĝo lIlorakso, la rulanto preskaŭ 
ĉionscianta, alvokinte la plej saĝajn stelteknikistojn, ordonis 
ĉirkaŭigi la tutan planedon per la sistemo de magnetaj kirloj 
kaj gravitaj bariloj, en kiuj kuregis tiel rapida tempo, ke 
apenaŭ iu malprudenta atakanto tien enflugis, jam por li 
pasis cent milionoj da jaroj aŭ pli multe, kaj jena pro 
maljuneco pulveriĝis antaŭ ol povis ekvidi la aŭrorojn de 
arĝentulaj urboj. Tiuj ĉi malvideblaj abismoj de tempo kaj la 
magnetaj bariloj kontraŭstaris la atingon al la planedo tiel 
bone, ke povis Arĝensoj prepari sian kontraŭatakon. Tiam ili 
ekflugis al la Azmeio kaj tiel longe ĝian sunon per 
radiadopafiloj bombardis kaj incitis, ĝis ekkomencis en ĝi la 
nuklea brulego; la suno iĝis Supernovstelo kaj bruligis 
ĉirkaŭprenante la planedon de la Siderianoj. 


Poste tutajn jarcentojn regis paco, ordo kaj bonstato inter 
Arĝensoj. Ne interrompiĝis la kontinueco de la dinastio, kaj 
ĉiu Energulo ĉe la komenco de sia regado, dum sia 
kronadotago malsupreniris la subteraĵon de la imaginara 
palaco, kaj tie el mortaj manoj de sia antaŭanto eltiris la 
arĝentan sceptron. Ne kutima sceptro ĝi estis; antaŭ jarmiloj 
oni gravuris jenan surskribon sur ĝin: 


"Se la monstro estas eterna, tiam ĝi ne estas, alinome estas 
du da ili, se nenio helpos, disrompu min." 


Nek en la tuta ŝtato, nek en la kortego de la Energuloj iu 
sciis la signifon de tiu ĉi surskribo, ĉar la memoro de ĝia 
origino elviŝiĝis ankoraŭ antaŭ jarcentoj. Nur dum la regado 
de la reĝo Inhistono la afero aliiĝis. Tiam sur la planedo 
aperis nekonata, grandega monstro, kies terura famo baldaŭ 
atingis ambaŭ duonglobojn. Neniu mem vidis ĝin 
demalproksime, ĉar tia ĉi bravulo jam ne hejmenrevenis; oni 
ne sciis de kie tiu ĉi monstro alvenis; la maljunuloj opiniis, 
ke ĝi koviĝis el grandegaj vrakoj kaj ĉirkaŭtrenitaj pecegoj 
da osmio kaj tantalo, kiuj restis el la frakasita de asteroidoj 
Bizmalio, Ĉar oni ne rekonstruis tiun ĉi urbon. Rakontis la 
maljunuloj, ke malbonaj fortoj dormas en tre maljunaj 
magnetaj ferrompaĵoj kaj ke ekzistas tiaj kaŝitaj kurentoj en 
metaloj, kiuj pro la tuŝo de ŝtormo hazarde ekvekas kaj tiam 
per krakanta krablo de ladoj, per malviva movado de 
tombejaj restaĵoj kreiĝas la monstro nekomprenebla, nek 
viva, nek morta, kiu nur unu povas: detrui senlime. La aliaj 
asertis, ke la forto, kiu estigas la monstron, estas kreata de 
malbonaĵoj kaj minacaj pensoj; ili reflektas, kiel de konkava 
spegulo, de nikela kerno de la planedo kaj, koncentritaj en 
unu loko, tiel longe kaj blinde la metalajn skeletojn kaj 
putrintajn restaĵojn unu al la alia tiradas, ĝis ili en monstron 
amasiĝas. Tamen la scienculoj mokis tiajn ĉi rakontojn kaj 
nomis ilin la elfantaziaĵoj. Kiu ajn rajtis, ne gravis, sed la 
monstro vakigis la planedon. Komence ĝi evitis pli grandajn 
urbojn kaj atakis la solajn setlejojn, detruante ilin per fajrego 
blanka kaj lilia. Kiam ĝi plikuraĝiĝis, oni vidis ĝin eĉ el la 
turoj de Eterno kiel preterrapidanta laŭhorizonten dorsego, 
simila al monto, kiu rebrilis la sunlumon per sia ŝtalo. 
Marŝadis kontraŭ ĝi ekspedicioj, sed ĝi per unu ekspiro 
vaporigis la armulojn. 


Ĉiuj ektimegis, kaj la reĝo Inhistono alvokis multesciulojn, 
kiuj pensis tagnokte, siajn kapojn kunligante direkte unu 
kun la alia por pli klara rekonado de la afero, ĝis ili verdiktis, 
ke nur per la sagaco la monstro povas esti neniigita. Tiam 


ordonis Inhistono, ke la Granda Krona Cibernatoro, la Granda 
Arcidinamikulo kaj la Granda Abstraktoro kune devis 
desegni la planojn de la elektrohomulo, kiu estis batalonta la 
monstron. 


Sed ili ne povis interakordi, ĉar ĉiu el ili havis alian 
elpenson; tial ili konstruis tri elektrohomulojn. La unua, 
kupra, estis kiel kavigita monto, de intelekthava maŝinaro 
plenigita. Tri tagojn oni verŝis vivantan arĝenton al ĝiaj 
memorujoj, kaj ĝi kuŝis en arbaroj de trabaĵaroj, kaj en ĝi 
bruegis la kurento kiel cent akvofaloj. La dua, 
Hidragokapulo, estis dinamika grandegulo, nur per terura 
rapideco de siaj movoj ĝi tendencis al unu figuro, simila al la 
nubo de ŝanĝantaj formoj kaptita de ciklono. La trian, kiun 
Abstraktoro dum noktoj kreadis laŭ sekretigitaj planoj, neniu 
vidis. 


Post kiam la Krona Cibernatoro finkreis sian verkon kaj 
ekfalis la trabaĵaro, la grandega Kuprulo ekstreĉiĝis, ĝis en la 
tuta urbo eksonoris la kristalaj tegmentoj; malrapide leviĝis 
sur genuoj kaj la tero ekskuis, kaj kiam ĝi ekstariĝis, streĉita 
je sia tuta alteco, ĝi atingis per sia kapo la nubojn, kiuj 
malhelpis ĝin vidi, do ĝi varmigis ilin, ĝis siblante ili forsaltis 
fore de ĝia vojo; ĝi brilis kiel la ruĝa oro, ĝiaj piedoj trae 
penetris la ŝtonajn platojn de stratoj, en la kapuco ĝi posedis 
du verdajn okulojn kaj la trian, malfermitan, per kiu ĝi povis 
la rokojn trabruligi, kiam ĝi malfermetis la ŝildon-palpebron. 
Ĝi ekfaris unu paŝon, la duan kaj jam estis ekstere de la 
urbo, lumanta kiel fajro. Kvarcent Arĝensoj, kaptante sin je 
manoj, kun peno povis ĉirkaŭigi ĝian unu piedspuron, 
similan al ravino. El fenestroj, el turoj, el kreneloj oni rigardis 
ĝin irantan al vesperaj aŭroroj, pli kaj pli malhela kontraŭ ilia 
fono, ĝis ĝi ŝajnis posedi normalan, arĝensoaltan staturon, 
sed tiam ĝi nur ĝistalie estis videbla super la horizonto, ĉar 
la ventron kaj piedojn jam kaŝis por la rigardantoj la planeda 
konvekseco. Alvenis la maltrankvila nokto de atendo, oni 


esperis la resonojn de batalado, brulruĝojn, sed nenio 
okazis. Nur je la tagiĝo la vento alportis la tondran eĥon 
kvazaŭ de tre malproksima ŝtormo. Kaj denove estis la 
silento, jam sunlumigita. Subite kvazaŭ cent sunoj ekbrulis 
surĉiele kaj sur la Eternon falegis amaso da fajrecaj bolidoj; 
ili dispremis palacojn, ekrompis murojn je pecetoj, premante 
per ruboj la malfeliĉulojn, kiuj malespere vokis helpon, sed 
eĉ iliaj vanaj krioj ne estis aŭdeblaj. Tiamaniere la Kuprulo 
revenis, ĉar la monstro ĝin ekfrakasis, distranĉis, kaj la 
restaĵojn ekĵetis eksteren super la atmosfero; nun ili revenis 
falante, fanditaj de falo, kaj la kvaronon da la ĉefurbo ili 
detruis. 


Tio ĉi estis terura malvenko. Ankoraŭ du tagojn kaj du 
noktojn faladis el ĉielo la kupra pluvo. Tiam ekmarŝis por 
batali la monstron la Hidragokapulo kirlanta, kvazaŭ 
nedetruiebla, ĉar je pli ĝi estis batata, des pli dura ĝi fariĝis. 
La bategoj ne disigis ĝin, sed kontraŭe — kunsolidigis ĝin. 
Balancante super la dezerto, ĝi alvenis montojn, rigardante 
trovis inter ili la monstron kaj atakis ĝin de sur la roka 
deklivo. Jena atendis la atakon senmove. En tondroj ekskuis 
la ĉielo kaj la tero. La monstro iĝis la blanka fajromuro, kaj la 
Hidragokapulo — la nigra abismo, kiu ensorbis la muron. 
Pikis ĝin la monstro traen, sin turnis per fajrecaj flugiloj, 
denove ekbatis kaj ree trairis la kontraŭulon farinte al ĝi 
nenian malutilon. Violkoloraj fulmegoj eklumigis la nubon, 
en kiu ili batalis, sed oni ne povis aŭdi la tondrojn — per tiaj 
bruegojn mallaŭtigis ilin la batalo de du gigantoj. Ekkonis la 
monstro, ke tiamaniere ĝi nenion akiros, do ĝi enspiris en sin 
la tutan eksteran varmegon, displatiĝis kaj fariĝis la Materia 
Spegulo: io ajn staris antaŭ la spegulo, reflektiĝis en ĝi ne 
per la bildo, sed per la realeco; la Hidragokapulo ekvidis sin 
mem, ripetita en tiu ĉi spegulo, ĝi ekbatis, kontraŭ si mem 
ekbatalis, kontraŭ sia spegulbildo, sed ja ne povis sin mem 
venki. Tiamaniere bataladis ĝi tri tagojn, ĝis tiom da bategoj 
ĝi ricevis, ke fariĝis pli dura ol ŝtono, ol metalo, ol ĉio, kio 


nur ne estas la kerno de la Blanka Malgrandulo — kaj kiam 
ĝi tiun ĉi limon atingis, ĝi kaj ĝia spegula reflektulo eniĝis 
internen de la planedo, lasinte nur detranĉegon inter la 
rokoj, la kratero, kiun tuj komencis plenigi la rubene lumanta 
lafo el subteraj profundaĵoj. 


La trian heroon oni ne vidis, kiam ekmarŝis batalon. La 
Granda Abstraktoro, la Krona Fizikulo, enmane elportis ĝin 
matene ekster la urbon, manon malfermis kaj ekspirblovis, 
kaj jena ekflugis, ĉirkaŭigita nur de la maltrankvilo de 
volvumanta aero, sensone, ne ĵetante ombron je la suno, 
kvazaŭ ĝi entute ne ĉeestus, kvazaŭ ne ekzistus. 


Efektive ĝi estis pli malmulte ol nenio; ĉar ĝi devenis ne el la 
mondo, sed el la antimondo kaj ne estis materio, sed la 
antimaterio. Kaj eĉ ĝi ne estis materia, nur la ebleco de 
materio, kaŝita en tiaj fendoj de la spaco, ke la atomoj ĝin 
preteriris kiel la glacimontoj preternaĝas la forvelkintajn 
trunketojn, lulantajn sur la ondoj de oceano. Ĝi tiel flugis, 
portita de vento, ĝis ĝi renkontis la brilantan korpaĉon de la 
monstro, kiu paŝadis simila al la longa ĉeno de feraj montoj, 
kun ŝaŭmo de nuboj, kiu defluis laŭlongen de ĝia dorso. Ĝi 
ekbatis la harditan flankon de la monstro, malfermante en ĝi 
la sunon, kiu tuj nigriĝis kaj fariĝis nenio hurlanta per rokoj, 
nuboj, fluida ŝtalo kaj aero; ĝi trapafis ĝin kaj revenis, la 
monstro kurbiĝis vibrante, ŝprucis per la blanka varmego, 
sed jena tuj cindriĝis kaj nur vakuiĝis; ŝirmiĝis la monstro 
per la Materia Spegulo, sed ankaŭ la Spegulon trapikis la 
elektroheroo Antymato, tiam ekmoviĝis la monstro, alrulis 
sian kapomonton, el kiu pafis la plej dura radiado, sed ankaŭ 
la radiado moliĝis kaj fariĝis nenio; la koloso ekskuis kaj, 
faligante la rokojn, en blankaj nuboj de ŝtona faruno, en 
bruegoj de montaj lavangoj ĝi forkuris, markante sian 
malfaman vojon per flakoj de fandita metalo, per vulkana 
skorio kaj tofo, kaj ĝi tiamaniere kuregis, sed ne sola; 
kuratingis ĝiajn flankojn Antimato, ilin kvaronigis, ŝiris, 


disŝiris, ĝis skuis la aero, kaj la monstro, disŝirita, 
volverampis per siaj lastaj restaĵoj samtempe al ĉiuj 
horizontoj, kaj la vento disblovis ĝiajn postsignoj, kaj jam ĝi 
ĉesis ekzisti. Tiam tre ekĝojis la Arĝentuloj. Sed je la sama 
horo la tremo trapaŝis la tombejon de la Bizmalio. Sur la 
kampoj da ladoj per rusto koroditaj, da kadmiaj kaj tantalaj 
vrakoj, ke nur la vento ĉeestadis ĝis nun ronkinte en 
montetoj da ĉirkaŭtrenitaj feraĵoj, komencis malgranda 
movado, kiel en formikejo, senĉesa, supraĵon de metalo 
kovris la ŝelo de lazura varmego, dissparkiĝis la metalaj 
skeletoj, plimoliĝis, de interna varmo pliheliĝis kaj komencis 
kuniĝi, fendiĝi, veldiĝi kaj el la kirlaĵo de krakantaj buloj 
formiĝis kaj elkoviĝis la nova monstro, la sama, 
nedistingebla. La vento neniecon portanta renkontis ĝin kaj 
denove komencis la batalo. Kaj jam sekvantaj monstroj 
naskiĝis kaj elruliĝis de sur la tombejo, kaj la nigra timego 
ekkaptis la Arĝentulojn, ĉar jam ili sciis, kiel nevenkebla 
danĝero ilin minacas. Tiam relegis Inhistono la surskribon 
sur lia sceptro gravuritan, ektremis kaj ekkomprenis. 
Disrompis li la arĝentan sceptron kaj el ĝi elfalis kristaleto 
maldika kiel nadlo, kiu enaere per fajro komencis skribi. Kaj 
malkaŝis la fajreca surskribo al la konsternita reĝo kaj lia 
krona konsilantaro, ke ne si mem estas la monstro kaj ne sin 
mem ĝi prezentas, sed iun, kiu, el la malkonata distanco, 
administras ĝian naskiĝon, formiĝon kaj mortigan forton. Per 
brilego la enaere skribanta kristaleto sciigis ilin, ke ili kaj ĉiuj 
Arĝensoj estas la malproksimaj posteuloj de estaĵoj, kiujn la 
kreintoj de la monstro antaŭ miloj da jarcentoj alvokis al 
ekzisto. Kaj la kreintoj de la monstro estis malsimilaj al la 
prudentaj, kristalaj, ŝtalaj aŭ tutoraj robotoj — nek al ĉio, kio 
vivas en metalo. Ili estis la estaĵoj, kiuj eliris el sala oceano 
kaj konstruadis maŝinoj, por moko nomitajn la metalaj 
anĝeloj, ĉar ili tenadis ilin en terura mallibero. Mankinte 
fortojn por batali kontraŭ la idaro de oceanoj, la metalaj 
estaĵoj forkuris, kaptinte grandegajn vakuoflugmaŝinojn, en 
kiuj ili forflugis el la domo de mallibero al la plej 


malproksimaj stelaj arkipelagoj kaj originigis potencajn 
ŝtatojn, inter kiuj la arĝensa ŝtato kuŝas kiel la sablero inter 
la sabloj de dezerto. La estintaj suverenoj ne forgesis la 
liberiĝulojn, kiujn ili nomas la ribelantoj kaj serĉadas ilin en 
la tuta Universo, traflugante ĝin de la orienta ĝis la 
okcidenta flanko de galaksioj kaj de la norda poluso ĝis la 
suda. Kaj ie ajn ili detektas la malkulpajn posteulojn de la 
unua ŝtala anĝelo, inter helaj aŭ malhelaj sunoj, sur fajrecaj 
planedoj aŭ glaciaj, ili uzas sian perfidan potencon, por per 
la venĝo suferigi ilin pro jena forlaso — tiel estis, estas kaj 
estos. Kaj por la trovitoj ne ekzistas la alia savo nek la 
eskapo je la venĝo, ol tiu, kiu faras jenan venĝon senfrukta 
kaj vana — nur pere de la nenieco. Estingiĝis la fajreca 
surskribo kaj rigardis la eminentuloj la pupilojn de sia 
suvereno, kiuj estis kvazaŭ mortaj. Li silentis longe, ĝis ili 
ekparolis: — Reganto de Eterno kaj Erysfeno, Reĝo de 
Ilidaro, Sinolasto kaj Arkapturio, Posedanto de sunoj kaj 
lunoj — alparolu nin! 


— Ne vortojn, sed faron ni bezonas, la lastan! — diris 
Inhistono. 


Ektremis la konsilantaro, sed unuvoĉe ili diris: 
— Vi diris! 


— Do estu tiel! — ekdiris la reĝo. — Nun, kiam ĝi jam estis 
decidita, mi elparolos la nomon de la estaĵo, kiu devigas nin 
al ĉi tio; mi aŭdis pri ĝi ĉe la komenco de mia regado. Ĉu ĝi 
estas homo? 

— Vi diris! — respondis la konsilantaro. 

Tiam Inhistono ordonis al la Granda Abstraktoro: 


— Faru vian devon! Kaj jena respondis: 


— Mi aŭdas kaj obeas! 


Post tio ĉi li elparolis la Vorton, kies vibradoj malsuprenflugis 
per aerofoldoj en la planedan subteraĵon, kaj tiam ekkrevis 
la jaspa ĉielo kaj antaŭ ol la fruntoj de falantaj turoj povis 
atingi grunton, sepdeksep arĝensaj urboj malfermiĝis per 
sepdeksep blankaj krateroj kaj inter la fendiĝantaj platoj de 
kontinentoj, de arbeda fajro dispremitaj, pereis la Arĝentuloj, 
kaj la granda suno jam limigis ne la planedon, sed la kirlon 
da nigraj nuboj, kiu malrapide degelis, de la vento de 
nenieco disblovita. La vakuo, dispuŝita pro la radiado pli 
dura ol rokoj, konverĝis poste en unu vibranta sparko, kiu 
estingis. La frapondoj post sep tagoj alvenis la lokon, kie 
noktonigraj vakuoflugmaŝinoj silente atendis. 


— Estas farite! — ekdiris la gardstaranta kreanto de 
monstroj al siaj kunuloj. — La ŝtato de la Arĝentuloj ĉesis 
ekzisti. Ni povas ekflugi pluen. — La mallumo ĉe la posto de 
iliaj Ŝipoj ekfloris per fajro kaj ili ekflugis laŭ la vojo de la 
venĝo. La Kosmo estas senfina kaj limojn ne havas, sed 
ankaŭ senlima estas ilia malamo, kaj tial ĉiutage, ĉiuhore ĝi 
povas ankaŭ vin atingi. 


LA BLANKA MORTO 


La Arageno estis planedo konstruita direkte al sia interno, 
ĉar ĝia suvereno, Metameriko, kiu disvastiĝis sur la ekvatora 
ebeno je tricentsesdek gradoj kaj tiamaniere ĉirkaŭigis la 
tutan ŝtaton, estante ne nur ĝia sola reganto, sed ankaŭ ĝia 
ŝirmanto, volante defendi siajn subulojn, la Enteritojn, 
kontraŭ kosma invado, malpermesis pertuŝe movigi ion ajn, 
eĉ la plej etan ŝtoneton, sur la supraĵo de la globo. Pro tio 
estis la landoj de la Arageno sovaĝaj kaj senvivaj, nur fulmaj 
rompilegoj ĉirkaŭĉarpentis ŝtonajn montospinojn, kaj 
meteoritoj per krateroj skulptadis la kontinentojn. Sed dek 
mejlojn sub la supraĵo disvastiĝis la sfero de la diligenta 


laborado de la Enteritoj; kavigante la patran planedon ili 
plenigis ĝian internon per kristalaj ĝardenoj kaj urboj el 
arĝento kaj oro; konstruadis renversajn domojn, similajn al 
dudekedroj kaj ikosaedroj, kaj ankaŭ hiperbolajn palacojn, 
en kies spegulaj kupoloj ili povis sin speguli, pligrandigitaj 
dudekmiloble kiel en la teatro de grandeguloj — ĉar ili 
amegis la brilon kaj la geometrion, kaj estis tre lertaj 
konstruantoj. Per la sistemoj de subteraj tuboj ili 
transportadis al la interno de la planedo la lumon, kiun ili 
filtris unufoje per smeraldoj, unufoje per diamantoj kaj 
alifoje per rubenoj, kaj dank' al tio ili laŭvole havis tagiĝon, 
tagmezon aŭ rozan vesperon; kaj tiel ili amegis siajn 
staturojn, ke spegula estis ilia tuta mondo; ili posedis 
kristalajn veturilojn, de la spiro de varmaj gasoj movigatajn, 
sen fenestroj, ĉar ili tutkorpe estis travideblaj, kaj la 
pasaĝeroj dumveturante povis sin mem vidi respegulitajn de 
la facoj de palacoj kaj temploj, kiel mirindaj multoblaj 
reflektaĵoj, tanĝantaj kaj spektrantaj. Ili eĉ posedis sian 
propran ĉielon, kie en araneaĵoj el molibdeno kaj tantalo 
ardadis spineloj kaj montaraj kristaloj, kiujn ili en fajro 
kulturadis. 


La heredanta kaj samtempe eterna reganto estis 
Metameriko, ĉar li ekposedis malvarman, belan kaj 
multpartan korpegon, kaj en lia unua parto loĝis la menso; 
kiam ĝi maljuniĝis, post miloj da jaroj, kiam jam elviŝiĝis la 
kristalaj retoj pro grandregada pensado, ĝian funkcion 
prenis la sekvanta parto, kaj tiel tio ĉi ripetis, ĉar li posedis 
dek miliardojn da jenaj partoj, Metameriko mem estis la 
posteulo de Aŭrigenoj, kiujn li neniam vidis, kaj li sciis pri ili 
nur tio, ke kiam ekminacis al ili la pereo pro certaj teruraj 
estaĵoj, kiuj okupadis sin pri la kosmnaĝado kaj por ĝi ili 
forlasis siajn gepatrajn sunojn, enmetis la Aŭrigenoj sian 
tutan scion kaj vivdeziron en malgrandetajn atomajn erojn, 
per kiuj ili fekundigis la rokan grundon de la Arageno. Tiun Ĉi 
nomon ili uzis por nomi la planedon, ĉar ĝi similis ilian 


propran gentan nomon, sed eĉ per ilia fera piedo ili ne 
kuraĝis tuŝi ĝiajn rokojn, por ne alvenigi pro jena postsigno 
siajn terurajn persekutantojn; ili ĉiuj pereis, ĝojante nur por 
tio, ke iliaj malamikoj, nomitaj blankuloj aŭ paluloj, eĉ ne 
devenas, ke la pereo de la Aŭrigenoj ne estis tute kompleta. 


La Enteritoj, kiuj el Metameriko estis kreitaj, ne posedis lian 
scion pri sia propra neordinara deveno: la historio pri la 
terura fino de la Aŭrigenoj kaj samtempe pri la komenco de 
la Enteritoj estis enskribita en la nigran prakristalon 
vezuvianan, kaŝitan en la vera kerno de la planedo. Des pli 
bone sciis ĝin kaj memoris ilia reganto. El roka kaj magneta 
grundo, kiun elrompadis la bravaj konstruantoj, 
pligrandigante sian subteran reĝlandon, ordonis Metameriko 
fari vicojn da rifoj, ĵetatajn en la vakuo. Per infernaj cirkloj ili 
ĉirkaŭflugadis la planedon, ne permesante la atingon al ĝi. 
Do evitis stelaj flugantoj jenan ĉirkaŭaĵon nomitan la Nigra 
Sonserpento, ĉar tiel ofte karamboliĝis grandegaj ŝtipoj da 
bazaltoj kaj porfiroj, komencigante multajn torentojn da 
meteoritoj, kaj estis jena loko la fonto de ĉiuj kometaj 
kapegoj, de ĉiuj bolidoj kaj asteroidoj ŝtonaj, kiuj polve 
enŝutiĝas la tutan sistemon de Skorpio. La meteoritoj ankaŭ 
bategis per ŝtonaj falaĵegoj la grundon de Arageno, 
bombardis ĝin, sulkigis kaj displugigis per fontanoj da 
fajrecaj kolizioj, Ŝanĝante nokton al tago, kaj tagon — per 
polvonuboj — al nokto. Sed eĉ la plej malgranda vibrado ne 
atingis la ŝtaton de la Enteritoj; kiu ajn kuraĝus alproksimiĝi 
ilian planedon, ekvidus, se ne pli frue frakasus la ŝipon pro 
la rokaj kirloj, la Ŝtonan globon similan al la kranio truita de 
krateroj. Eĉ la enirejon, gvidantan al la subteraĵon, faris la 
Enteritoj simila al disŝiritaj rokoj. 


Dum jarmiloj neniu vizitadis la planedon, sed tamen 
Metameriko ne malŝtreĉis eĉ je unu palpebrumo la ordonojn 
de la severa atento. 


Tamen okazis, ke unu tagon la grupo de la Enteritoj, kiu 
supreniris la supraĵon, ekvidis kvazaŭ gigantan kalikon, per 
sia trunko enfiksita en roka amasigo, kies direktita al la ĉielo 
konkaveco estis multloke frakasita kaj truita. Oni tuj 
alvenigis al tiu ĉi loko la multsciulojn-stelflugantojn, kaj 
jenaj verdiktis, ke antaŭ ili estas la vrako de fremda stela 
ŝipo alveninta de nekonata malproksimaĵo. La ŝipo estis 
grandega. Nur demalproksime oni povis vidi, ke ĝi similas 
gracian cilindron kun la ŝipbeko enfiksita en la rokojn, ke 
kovras ĝin dika tavolo da brulaĵo kaj fulgo, kaj ĝia 
malantaŭa kalika parto konstrukcie similas la plej grandajn 
arkaĵojn de subteraj palacoj. El subteraĵoj elkrablis la 
prenilhavaj maŝinoj, kiuj kun granda singardo eligis la 
enigman ŝipon el la loko de ĝia falo kaj enportis ĝin en 
subteraĵojn. Post tiam la grupo de la Enteritoj ebenigis la 
krateron, faritan de la ŝipbeko, por ĉiu postsigno de la 
fremda invado malaperu de la planeda supraĵo kaj la bazalta 
pordego estis bone fermita. 


En la ĉefa esplora ermitejo, aranĝita kun brilanta lukso, 
ripozis la nigra, kvazaŭ sur karbbuloj fritita fuzelaĝo, kaj la 
esplorantoj, sciante la danĝeron, direktigis al ĝi la spegulajn 
surfacojn de la plej helaj kristaloj kaj per la diamantaj akraĵoj 
distranĉis la unuan, supraĵan kirason, sub kiu estis la dua, 
mirinde blanka, kiu ilin iomete ektremigis, kaj post kiam 
ankaŭ tiun tavolon tramordis la karborundaj boriloj, ili 
ekvidis la trian, netravideblan tavolon, en kiu estis 
hermetike enfiksita pordo, sed ili ne kapablis ĝin malfermi. 


La scienculo plej maljuna, Afinoro, esploris skrupule la 
seruron de jena pordo; montriĝis ke ĝi malfermu oni devis 
ĝin movigi per elparolita vorto. Ili ĝin ne konis kaj koni ne 
povis. Longan tempon ili provadis uzi diversajn vortojn, kiel 
"Kosmo", "Steloj", "Eterna Flugo", sed la pordo eĉ ne skuiĝis. 


— Mi ne estas certa, ĉu ni bone faras penante malfermi la 
ŝipon sen la scio de la reĝo Metameriko — fine diris 

Afinoro. — Estinte la knabo mi aŭdis la legendon pri blankaj 
estaĵoj, kiuj persekutas en la tuta Kosmo ĉiun vivon, en 
metalo naskitan, kaj detruas ĝin pro la venĝo, ĉar... 


Ĉimomente li interrompis kaj kun la aliaj ekrigardis kun la 
plej granda teruro la mursimilan ŝipflankon, ĉar dum liaj 
lastaj vortoj la pordo, ĝis nun malviva, subite ekmoviĝis kaj 
disŝoviĝis tutlarĝe. La ĝin malfermanta vorto estis "Venĝo". 
Alvokis la scienculoj la kirasulojn kaj kun ili ĉeflanke, kiam la 
sparkĵetilegoj estis pafipretaj, eniris la sufokan kaj 
senmovan mallumecon de la ŝipo, lumigante ĝin per lazuraj 
kaj blankaj kristaloj. La maŝinaro estis plejparte frakasita, 
longe do ili erarvadis inter ĝiaj ruinoj, serĉante la ŝipanaron, 
sed ili nek trovis ĝin, nek iun ĝian postsignon. Ili konsideris, 
ĉu la ŝipo mem estis la inteligenta estaĵo, ĉar tiaj estaĵoj 
povas ja ekzisti, ekzemple ilia reĝo mem estis miloble pli 
granda ol la nekonata ŝipo kaj estis la unuo. Sed la cirkvitoj 
de elektra pensado, kiujn ili trovis, estis etaj kaj disĵetitaj; la 
fremda ŝipo ne povus esti io alia ol la fluganta maŝino kaj 
sen la ŝipanaro estis tiel senviva kiel la ŝtono. 


En unu de anguletoj de ferdeko, ĉe la kirasa muro, trafis la 
esplorantoj la disŝprucitan flakon, kvazaŭ el ruĝa farbo, kiu 
ekmakulis ilian arĝentajn fingrojn, kiam ili tie alproksimiĝis; 
el tiu ĉi flako oni ekstraktis la fibrojn de nekonata vestaĵo, 
malsekajn kaj ruĝajn, kaj ankaŭ iomete da splitoj, ne tro 
duraj, kalciaj. Ili ne sciis kial, sed ĉiuj ektremis starante tie 
en la mallumo, nur per la kristallumo heligita. Kaj eksciiĝis la 
reĝo pri la aventuto, tuj alkuris liaj senditoj ordonante plej 
severa neniigi la fremdan ŝipon kun ĉio, kio en ĝi estas, kaj 
precipe ordonis la reĝo per atoma fajro bruli la fremdajn 
flugantojn. 


Respondis la esplorantoj, ke en ĝi neniu estis, nur la 
mallumo kaj frakasitaj restaĵoj, feraj intestoj kaj polvo, per 
iometo da ruĝa farbo makulita. Ekskuis la reĝa sendito kaj 
tuj ordonis la atomajn stakojn bruligi. 


— Je la reĝa nomo! — li diris. — La ruĝo, kiun vi trovis, estas 
la antaŭsigno de pereo! La blanka morto per ĝi vivas, kiu 
scias nenion alian ol la venĝo farita al la senkulpuloj nur pro 
ilia ekzisto... 


— Se ĝi estis la blanka morto, ĝi jam nin ne minacas, ĉar la 
ŝipo estas senviva kaj kiu ajn flugis per ĝi, en la ringo de 
defendaj rifoj ekmortis — ili respondis. 


— Senfina estas la povo de jenaj blankaj estaĵoj, ĉar se ili 
mortas, multoble ili renaskiĝas de nove, malproksime de 
fortaj sunoj! Faru vian devon, ho atomuloj! 


La timo paralizis la saĝulojn kaj la esplorantojn, post kiam ili 
ekaŭdis tiujn ĉi vortojn. Sed ili ne ekkredis la profetaĵon de 
la pereo, ĉar tro malprobabla ŝajnis al ili ĉia ĝia ebleco. Do ili 
eltiris la tutan ŝipon el ĝia kuŝejo, sur platenaj ambosoj 
disrompis ĝin, kaj post kiam ĝi dispecetiĝis, mergis ĝin en 
dura radiado, ĝis ĝi iĝis miliardoj da flugantaj atomoj, kiuj 
eterne silentas, ĉar havas la atomoj nenian historion, ĉiuj 
estas egalaj unu al la alia, ĉu devenas ili el la plej helaj 
steloj, ĉe el senvivaj planedoj, ĉu el inteligentaj estaĵoj, 
bonaj aŭ malicaj, ĉar la materio estas la sama en la tuta 
Universo kaj ne al ĝi oni devas timi. Tamen ili kaptis tiujn ĉi 
atomoj, formigis el ili unu bulon glaciigitan, kaj forpafis ĝin 
al steloj kaj nur tiam ili diris al si mem kun kvietigo: — Ni 
estas savitaj. Nenion povas okazi pro tio. Sed kiam platenaj 
marteloj batis la ŝipon, kaj jena estis dispecetiĝanta, el la 
vestaĵa fadeno, de la sango makulita, el diskudrita kunkudro 
elfalis nevidebla sporo, tiel malgrandeta, ke eĉ cent da jenaj 
povas esti kovritaj de unu sablero. Kaj el ĉi tiu sporo 


dumnokte en polvo kaj sablo, inter la ŝtonegoj de kavoj, 
elkoviĝis unu blanka ĝermo, kaj el ĝi la dua, tria, centa — el 
ili disbloviĝis acido kaj malsekeco, per rustaĵo atakante la 
tabulojn de spegulaj urboj, kaj interplektiĝis la malvideblaj 
fadenoj, naskitaj en malvarmaj intestoj de la Enteritoj, kiuj 
matene ekleviĝante, jam portis morton en si. Kaj post unu 
jaro ili ĉiuj mortofalis. Senmoviĝis la maŝinoj en kavoj, 
estingiĝis la kristalaj fajroj, brunruĝa lepro detruis la 
spegulajn kupolojn, kaj kiam forkuris la lasta atoma varmo, 
ekregis la mallumo ĉirkaŭe, en kiu pligrandiĝadis, 
penetrante la knarantajn skeletojn, enirante la rustigitajn 
kraniojn, kovrante la senvivajn okulkavojn — la lanuga, 
malseka, blanka ŝimo. 


KIEL MIKROMILO KAJ GIGACIANO LA FORKURON DE 
NEBULAROJ KOMENCIS 


La stelscienculoj instruas, ke ĉio ekzistanta — nebularoj, 
galaksioj, steloj — forkuras unu de la alia ĉiuflanken kaj pro 
tiu ĉi senĉesa forkurado la Universo plivastiĝas jam de 
miliardoj da jaroj. 


Multaj tre miregas pro jena ĝenerala forkurado, renversinte 
ĝin enkape ili konkludas, ke antaŭ treege longa tempo la 
tuta Kosmo estis amasigita en unu punkton, kiel la stela 
guto, kaj pro nekomprenebla kialo ĝi eksplodis, kaj jena 
eksplodo daŭras ĝis nun. Kaj kiam ili tiamaniere rezonas, 
ĉirkaŭprenas ilin la intereseco, kio povus esti antaŭe, kaj ili 
ne povas solvi la enigmon. Kaj estis tiel. 


En la antaŭa Universo vivis du konstruantoj, la 
nekompareblaj majstroj de la kosmologia metio, ke ekzistis 
nenio, kion ili ne kapablis kunmeti. Tamen por konstrui ion 
oni devas pli frue havi la planon por la konstruaĵo, kaj la 
planon oni devas pensante eltrovi, ĉar de kien oni povas ĝin 
akiri? Tiamaniere la du konstruantoj, Mikromilo kaj 


Gigaciano, nur pri tio pensis, kiel oni povus ekscii, kio alia 
ankoraŭ estas ebla por konstrui krom tiuj miregaĵoj, pri kiuj 
ili jam pensas. 


— Mi kapablas fari ĉion pri kio mi ekpensos — diris Mikromilo 
— sed ne pri ĉiu mi ja pensas. Tio ĉi min limigas, ankaŭ vin 
— ĉar ni ne kapablas elpensi ĉion, kion oni povas elpensi, 

kaj estas eble, ke ĝuste iu alia aĵo, ne ĉi tiu pri kiu ni pensis 
kaj kiun ni faras, estus pli inda por fari! Kion vi diros je tio? 


— Vi pravas, sendube — respondis Gigaciano — sed kian 
konsilon vi havas portio ĉi? 


— Kion ajn ni faras, el la materio ni faras — diris Mikromilo — 
kaj en ĝin estas planitaj ĉiuj eblecoj; se ni intencis domon, ni 
konstruos domon, se kristalan palacon — ĝin ni kreos, se 
pensantan stelon, fajrecan menson ni intencos — ankaŭ tion 
ni kapablas konstrui. Sed pli multe da ebleco ekzistas en la 
materio ol en niaj kapoj; tiam oni devus doni al la materio la 
buŝon, por ke ĝi mem diru al ni, ankoraŭ kio estas ebla por 
krei el la materio, pri kio ni mem neniam pensus! 


— La buŝo estas necesa — konsentis Gigaciano — sed ne 
sufiĉos, ĉar ĝi povas esprimi nurtion ĉi, kion kreas la menso. 
Tiamaniere ne nur buŝon oni devas doni al la materio, sed 
ankaŭ devigi ĝin pensi, kaj tiam ĝi certe ĉiujn siajn sekretojn 
malkaŝos al ni! 


— Prave vi diras — respondis Mikromilo. — La verko estas 
inda por fari. Mi komprenas ĝin sekve: Ĉar ĉio, kio estas, 
estas la energio, el ĝi oni devas konstrui la pensadon, 
komencante de la plej malgranda pensado, do de la 
kvantumo; oni devas enkapti la kvantuman pensadon en la 
kaĝeton el atomoj konstruitan, kiel eble plej malgrandan, do 
estante la atomaj inĝenieroj ni kapablos ĉi tion konstrui, ne 
ĉesante la plimalgrandigon. Kiam mi estos ebla en mian 


poŝon enŝuti cent milionojn da geniuloj, kiam ili ĉiuj en ĝi 
enteniĝos — nia celo estos atingita; plimultiĝos la geniuloj 
kaj tiam iu ajn manpleno da pensanta sablo diros al vi, 
simile al la konsilantaro konsistanta el nekalkulebla nombro 
da personoj, kion kaj kiel fari! 


— Ne, ne tiel! — je tio respondis Gigaciano. — Kontraŭe oni 
devas fari, ĉar ĉio, kio estas, estas la maso. Do el ĉia maso de 
la Universo oni devas konstrui unu cerbon de neordinara 
grandeco, plenan da pensado; kiam mi ĝin demandos, ĝi 
malkaŝos al mi ĉiujn sekretojn de la ĉiokreanteco — ĝi sola. 
Via genia pulvoro estas malefika kuriozaĵo, ĉar kiam ĉiu 
pensanta ero diros al vi alie, vi intermiksos kaj ne pliriĉigos 
vian scion! 


De vorto al vorto, terure interkverelis la konstruantoj kaj jam 
ne estis ebla, ke ili komune ion faros. Do ili disiris, mokante 
unu la alian, kaj ĉiu el ili komencis labori laŭ sia propra 
plano. Mikromilo komencis kapti kvantumojn, en atomajn 
kaĝetojn malliberigis ilin, kaj ĉar la plej malvastaj por ili 
estis kristaloj, tial li pensigis la diamantojn, kalcedonojn, 
rubenojn — per rubenoj li plej multe sukcesis, tiom da 
prudenta energio li en ilin malliberigis, ke eĉ ili brilis. Li 
ankaŭ posedis sufiĉe multe da aliaj mempensantaj mineralaj 
etaĵoj, kiel smeraldoj lazure prudentaj kaj topazoj de sageca 
flavo, tamen li plej multe valoris la ruĝan pensadon de la 
rubenoj. Kiam tiamaniere la ĥoron de pepantaj malgrandaĵoj 
klopodiĝis Mikromilo, intertempe Gigaciano al grandaĵoj 
dediĉis sian tempon, do per la plej granda fortostreĉo li 
koncentris unu al la aliaj sunojn kaj tutajn galaksiojn, 
fandigis ilin, intermiksis, ligis, kunigis kaj laborante terure, li 
finkreis la kosmulon, per sia grandeco tiel ĉion entenanta, ke 
ekster ĝi preskaŭ nenio alia ekzistis, nur malgranda fendeto, 
en kiu restis Mikromilo kun siaj juveloj. 


Kiam ili ambaŭ finkreis siajn verkojn, jam temis ne pri tio, 
kiu per sia kreitaĵo ekscios pli multe da sekretoj, nur pri tio, 
kiu el ili pravis kaj pli bone elektis. Do ili ordenis la duelon 
de konkurado. Gigaciano atendis Mikromilon apud la flanko 
de sia kosmulo, kiu je centmiloj da centlumjaroj disvastiĝis 
laŭlongen, laŭsupren kaj laŭlarĝen, kies korpego estis el 
malhelaj stelaj nuboj farita, la spirado el svarmoj da sunoj, la 
piedoj kaj la brakoj el galaksioj de la gravitado insertitaj, la 
kapo el cent trilionoj da feraj globoj, sur kiu estis vila 
ĉapego, ardanta, el suna harego. Kiam agordadis Gigaciano 
sian kosmulon, li flugis de ĝia orelo al ĝia buŝo, kaj ĉiu jena 
vojaĝo daŭris ses monatojn. Kontraŭe, Miromilo alvenis sola 
al la batalejo, kun malplenaj manoj; en la poŝeto li havis 
malgrandan rubenon, kiun li volis kontraŭstarigi la koloson. 
Ekridis je la vido Gigaciano. 


— Kaj kion diros jena etulo? — li demandis. — Kio povas esti 
ĝia scio kontraŭ tiu ĉi abismo de galaksia pensado, de 
nebulara rezonado, en kiu sunoj al sunoj pensojn 
transdonas, la gravitado ilin terure plifortigas, la 
eksplodantaj steloj aldonas brilon al konceptoj, kaj la 
interstelara mallumo pligrandigas la pripenson? 


— Anstataŭ laŭdi la vion kaj fanfaroni, pli bone komencu la 
duelon — je tio reaktis Mikromilo. — AŬ ne. Kial ni mem 
devas demandi niajn kreitaĵojn? Ili mem faru inter si la 
diskurson de konkurado! Mia mikroskope malgranda geniulo 
renkontiĝu kun via stelkosmulo en la areno de tiu ĉi turniro, 
en kiu la saĝeco estas la ŝirmilo, kaj la glavo estas la 
prudenta penso! 


— Estu tiel — konsentis Gigaciano. Tiam ili malproksimiĝis 
de siaj verkoj, por ili solaj restu sur la placo. Cirkuladis, 
cirkuladis en mallumo la ruĝa rubeno super la vakuaj 
oceanoj, en kiuj naĝadis la stelmontoj, super la korpego 
briligita, nemezurebla, kaj ekpepis: 


— Hoj, vi, trograndegulo, fajreca mallertulo, troa iel-ajn-ulo, 
Ĉu vi ĝenerale povas pensi pri io ajn?! 


Jam post unu jaro atingis jenaj vortoj la cerbon de la koloso, 
en kiu la firmamentoj komencis cirkuladi, per la arta 
harmonio kunigitaj, do ekmiregis ĝi iomete pro la aŭdacaj 
vortoj kaj volis vidi, kiu kuraĝas tiel al ĝi paroli. 


Do li komencis turni la kapon al la direkto, de kien alvenis la 
demando, sed antaŭ ol la kapo estis turnita, pasis du jaroj. Li 
ekrigardis per la okuloj — helaj galaksioj en mallumon kaj 
nenion tie ĝi vidis, ĉar la rubeno jam delonge tie ne restis 
kaj nur el malantaŭ la dorso de la koloso pepadis: 


— Kia mallertulo vi estas, mia stelnebululo, sunharulo, kia 
maldiligentulo-timiĝulo! Anstataŭ turnadi vian kapaĉon, 
vilajn sunojn, diru pli bone al mi, ĉu vi kapablos adicii du kaj 
du, antaŭ ol la duono da lazuraj sungrandeguloj forbruliĝos 
en via cerbujo kaj pro maljuneco estingiĝos! 


Kolerigis jenaj cinikaj mokaĵoj la kosmulon, do ĝi komencis, 
kiel plej rapide kapablis, turniĝi, ĉar el malantaŭ ĝia dorso 
oni al ĝi diradis; kaj ĝi turniĝis pli kaj pli rapide, kaj rotaciis 
ĉirkaŭ la akso de ĝia korpo laktaj vojoj, kurbiĝis pro rapideco 
galaksiaj brakoj ĝis nun rektaj formante spiralojn, turniĝis la 
stelaj nuboj kaj tial ili iĝis la globformaj aroj, kaj ĉiuj sunoj, 
globoj kaj planedoj, pro la rapideco komencis sin turni kiel 
turboj, sed antaŭ ol ĝi povis sian kontraŭulon per la okulegoj 
ekvidi, tiu jam deflanke ĝin mokadis. Kuregis la kristaleto- 
barvulo pli kaj pli rapide, kaj la kosmulo ankaŭ komencis 
cirkuladi kaj cirkuladi, sed neniel povis kunprogresi, 
kvankam jam turniĝis kiel turbo, ĝis atingis tian 
grandrapidan cirkuladon, kun tia terura rapideco komencis 
kirli, ke malstreĉis la gravitaj katenoj, diskudriĝis ekstreme 
streĉitaj kunkudroj de la gravitado, de Gigaciano surmetitaj, 
interrompiĝis la steboj de la elektra atrakto kaj, kiel kirlanta 


centrifugilo, ekkrevis subite kaj disfalis ĉiuflanken la 
kosmulo, kaj per spiralaj galaksioj-brulspongoj rondflugante, 
per laktaj vojoj semante, kaj per tiu ĉi decentrokura forto 
disŝprucita komencis la forkuro de nebularoj. Poste diradis 
Mikromilo, ke li estis la venkinto, ĉar la kosmulo de 
Gigaciano disfalis antaŭ ol kapablis ion sencan diri; sed 
Gigaciano je tio respondadis, ke la celo de konkurado estis 
ne la kuniĝantan forton mezuri, sed la saĝecon, tio estas, kiu 
el iliaj kreintaĵoj estas pli saĝa, kaj ne — kiu pli forte sin 
kuntenas. Kaj ĉar tio ne estis la temo de ilia disputo, 
Mikromilo superuzis lin kaj trompis malfame. 


De tiu tempo ilia kverelo eĉ pligrandiĝis. Mikromilo serĉas 
sian rubenon, kiu ie dum la katastrofo perdiĝis, sed trovi ĝin 
ne povas, ĉar kien ajn li rigardas, la ruĝan lumon li vidas kaj 
tuj tien flugas, sed ĝi estas nur la lumo de nebularoj 
forkurantaj, kiuj pro maljuneco ruĝiĝas, do li denove serĉas, 
sed ĉiam vane. Kaj Gigaciano penas per gravitaj katenoj, per 
radiadaj fadenoj kunkudri sian kosmulon, uzante la plej 
malmolan radiadon kiel nadloj. Sed kion li kunkudras, ĝi tuj 
krevas, tia estas la terura forto de la unufoje komencanta 
forkuro de nebularoj, kaj nek unu nek la alia povis la 
sekretojn de la materio malkaŝi, malgraŭ ili faris la materion 
pensanta kaj donis al ĝi la buŝon, sed antaŭ ol komencis la 
decida konversacio, okazis tiun ĉi malbonaĵon, kiun la 
malsaĝuloj pro sia malscio nomas la kreo de la universo. 


Efektive nur la kosmulo de Gigaciano diseriĝis je pecetoj pro 
la rubeneto de Mikromilo, kaj je tiaj etaj eroj ĝi disfalis, ke 
ĝis nun ĉiuflanken ĝi flugas. Se iu la rakonton ne kredas, tiu 
demandu la scienculojn, ĉu estas malvere, ke ĉio, kio nur 
ekzistas en la tuta Universo, senĉese turniĝas ĉirkaŭ sia 
akso kiel turbo; ĉar de tiu ĉi kapturna kirlado ĉion komencis. 


